qundao/data-zh-poetry huggingface dataset:
谩成·其四
作者：吴当
朝代：元

战骨生尘塞草长，将军己拜右贤王。节旄落尽苏卿老，渤海沙飞尚牧羊。
谩题
作者：吴当
朝代：元

上林高处凤凰栖，羽翮垂云五色辉。黄竹雪深梧影落，山鸡临水炤毛衣。日出扶桑海不惊，曾将巨钓掣鲵鲸。一蓑回首秋江上，卧听兰苕翡翠鸣。香炉峰色白巉巉，黄独无苗雪满镵。燕子经年江上别，东风回首听呢喃。
谩题·其一
作者：吴当
朝代：元

上林高处凤凰栖，羽翮垂云五色辉。黄竹雪深梧影落，山鸡临水炤毛衣。
谩题·其三
作者：吴当
朝代：元

香炉峰色白巉巉，黄独无苗雪满镵。燕子经年江上别，东风回首听呢喃。
谩题·其二
作者：吴当
朝代：元

日出扶桑海不惊，曾将巨钓掣鲵鲸。一蓑回首秋江上，卧听兰苕翡翠鸣。
赋梅竹轩寄太史杨公
作者：吴当
朝代：元

湖上开轩接浪波，映阶梅竹更婆娑。润留翠黛春云合，寒入冰绡夜月多。嘉实可供调鼎餗，长竿终自伴渔蓑。清风三径人如玉，越水吴山奈尔何。
赋樊氏茅屋
作者：吴当
朝代：元

闻君茅屋住樊川，水影山光接几筵。花径约来寻酒伴，柴门系着钓鱼船。晴檐兴在从谁赋，秋树高风只自编。亦有数椽华盖下，杖藜何日白云边。
赋渊明归来图送致仕者
作者：吴当
朝代：元

苍苍庐山阳，渺渺彭蠡东。依依柴桑里，矫矫靖节翁。聊为三径资，出宰古县中。折腰未为辱，自眷菊与松。幡然赋归来，高眠北窗风。素琴既无弦，尊酒亦屡空。篮舆入净社，植杖随春农。逍遥有真乐，畴能继其踪。君生千载后，出处慎初终。解印返故山，栖此环堵宫。作图励薄俗，相与传无穷。
赋灵碧石山子
作者：吴当
朝代：元

卷石重拱璧，致之果何从。隐几当翠微，娟娟秀芙蓉。艮岳玄雾温，香炉紫烟重。五老不可见，令我忆鳌峰。
赋谦斋
作者：吴当
朝代：元

为山郁穹窿，乃处厚地中。君子有令德，逊志息微躬。种菊春雨洽，纫兰秋露浓。斋居玩易象，素履慎初终。
赠刘懋观写真
作者：吴当
朝代：元

萧萧霜鬓隔风尘，却有刘郎为写真。金马玉堂成昔梦，苍松白鹤伴閒身。伤心南土衣冠少，极目中天日月新。更许苏卿老归国，便应黄阁画麒麟。
赠墨工侯务本次虞学士韵
作者：吴当
朝代：元

御床玄璧进龙香，奎阁当年诧豫章。此日侯家新制作，采烟凝液总仙方。窗下云英透纸香，白头惭愧恋文章。玉堂天上成春梦，珍赐何时出尚方。
赠墨工侯务本次虞学士韵·其一
作者：吴当
朝代：元

御床玄璧进龙香，奎阁当年诧豫章。此日侯家新制作，采烟凝液总仙方。
赠墨工侯务本次虞学士韵·其二
作者：吴当
朝代：元

窗下云英透纸香，白头惭愧恋文章。玉堂天上成春梦，珍赐何时出尚方。
赠太虚子长歌
作者：吴当
朝代：元

昔遇太虚子，飘飘在滦京。东风吹雪添河冰，宫树五月无流莺。君随挂席穷彭蠡，予亦函香窥海水。谁料宫袍又缚身，却骑黄鹤上星辰。峨峨瀛洲客，尽是谪仙人。从此相逢金阙下，诗酒清狂转潇洒。扬雄闭户草玄经，白发秋来漫盈把。矫首望太清，妙运无时停。窅尔元化枢，历历日与星。游尘杂氛起寻丈，容光扰扰纷成象。所以太古仙，倒景霄汉上。知君深居勘大还，呼吸沆瀣怡芳颜，朝衣早挂松萝间。坐邀王子晋，吹笙紫云间，令人可望不可攀。
赠日本诗僧
作者：吴当
朝代：元

偶来金阙信相从，笑指扶桑浴日红。处处写诗扬海屿，时时飞锡振天风。归云每共经函在，行橐常因酒盏空。吾道获麟惟掩涕，乘桴相问有谁同。
赠梁道者
作者：吴当
朝代：元

江东梁道者，自少学神仙。袖有烧丹术，囊无买酒钱。看云眠白日，对月礼青天。为问蓬莱水，何时似昔年。
赠樊秀才
作者：吴当
朝代：元
体裁：诗

忆昨承恩乞鉴湖，几回清梦谒神都。葡萄天马来边徼，粳稻云帆出越吴。旸谷吠晨惊蜀犬，神祠乘夜托城狐。龙钟卧病空筹策，万里云霄羽翮孤。
赠沛县阴阳教官
作者：吴当
朝代：元

七政阴阳纪，三辰卜祝科。中原井邑小，圣世教官多。谯鼓夜传漏，野田春涌波。儒冠自拘束，莫听大风歌。
赠淮安屯府从事
作者：吴当
朝代：元

长淮木落正纷纷，从事衔书逐雁群。八月江寒鱼似玉，列屯秋净稻如云。
赠聂克敬兼简宗武
作者：吴当
朝代：元

岁晏匡庐积雪深，高松老鹤苦能禁。海尘杳杳生春态，江水沄沄流夕阴。无事庾楼留客赋，向来梁甫为谁吟。渔樵旧侣如相问，鸥鹭寒盟尚可寻。
赤壁赋画图
作者：吴当
朝代：元

水落江潭月满汀，秋光一色漾空青。长歌窈窕吹箫者，祗许飞来白鹤听。
趋京道逢刘簿赋诗赠之
作者：吴当
朝代：元

好山青拥县，咫尺野人居。佐政纡才杰，承流畏简书。仙凫飞向日，瑞鹤远随车。家自簪缨盛，心犹玉雪如。丰姿瞻岂弟，马迹历崎岖。光接郎官宿，声传禁直胪。茅茨驯燕雀，山泽老樵渔。倾盖论交晚，维舟上国初。广输河润远，沾溉晋波馀。对酒春生坐，调琴月满除。云开龙影动，江阔雁行疏。别后能相忆，裁书为起予。
辛丑元日夜坐试笔
作者：吴当
朝代：元

扶桑晓色压春云，江上香炉留夕曛。坐来白日有佳兴，雪后青山无垢氛。蛰龙三冬成久卧，鸣鸟百年今不闻。遗经独在共谁语，太乙吹藜来夜分。
辛巳秋初归田有期喜而成咏因感今怀昔赋成一百五十韵
作者：吴当
朝代：元

河山神禹绩，幽冀帝尧都。畿甸三千里，干城百万夫。天戈随所指，地轴待人扶。迹启龙廷远，兵临虎塞孤。群雄归霸主，四杰翊基图。炎绪宾旸谷，寒金抚锻炉。中原方板荡，庶类划昭苏。九壤邦家赋，三农黍稷租。户封登岁版，物贡应时需。漕转河仓腐，烟输甸灶餔。经纶开世室，混合尽寰区。弼亮求耕钓，英贤起贩屠。有桥题墨柱，载道弃关繻。济济皇多士，雍雍国硕儒。师行汤誓训，谟协舜都俞。一德遵神武，多方囿化枢。星辰天北极，文物地东隅。孺子谁堪托，交邻信已渝。祸机生肘腋，剥丧切肌肤。内溃离荆楚，先声震越吴。筑台方拜将，破竹已长驱。谈笑收图籍，轮囷发藏帑。义夫思感激，烈士涕沾濡。旌旆沧溟棹，衣冠岛屿郛。哭秦无复报，蹈海竟何辜。曾记忠臣传，空存内秘厨。始因三统正，巳作万邦孚。重译而来献，脩程不惮劬。建邦强本干，分社列茅蒩。绶冕朝仪集，梯航贡篚输。殿开金幕席，地隐锦氍毹。率土尊元会，灵杓直孟陬。垂旒容穆穆，鸣玉色愉愉。瑞拟龟陈范，祥开象载瑜。凤旂飞黻绘，虎帐插彤玈。昼接初张宴，春城大赐酺。舞行分羽翿，乐奏引笙竽。御酒擎鹦鹉，宫腰蹋鹧鸪。绣帘香喷雾，红袖脸凝酥。宠锡公无诐，皇心爱不姑。从容周典礼，宏远汉规模。勋业诚高矣，文章亦焕乎。堪舆全所畀，开辟古来无。奕世归前烈，丕承仰圣谟。设科仍较艺，献颂竞操觚。第列金张密，恩从卫霍殊。锡符盟劵赤，纳陛戟门朱。优戏时闻鼓，珍庖日荐腴。花娇金屋贮，葧熟翠眉须。擅制由先彻，承谋又故吾。豪胥真首祸，接迹合群谀。豺遘多嚵嚼，蝇营善嗫嚅。程书违尺度，黩货较锱铢。鼎餗顷筐载，宫墙粪土圬。纷纷联组绶，琐琐进葭莩。编户渝名籍，枢兵窜隶奴。赋输年削弱，魑魅暗揶揄。廊庙轻千虑，锄耰起一呼。蚁穿终溃决，蛊食莫支吾。伏莽狺狺犬，鸣祠处处狐。邑荒烟寂历，野战血模糊。国步何颠踬，奸谋敢觊觎。风尘朝漠漠，笳管夜呜呜。烽燧飞燕蓟，冰澌带易滹。楼前朱汗马，城上白头乌。奚啻生疵疠，畴能洗毒痡。赐书从慰藉，哀诏漫于戏。怅望鸿飞阔，追扳骥足驽。射天悲溅血，浮海勇乘桴。迷复行多眚，颠頣口卒瘏。人才今卤莽，世道日榛芜。忆昔丘园贲，怀贤岁月徂。紫微华盖坐，黄道泰阶符。乔岳宗衡岱，深源达泗洙。作人宜棫朴，为政敏蒲卢。国已称多造，时方见大巫。共稽夔乐律，独咏鲁风雩。石室紬书盛，宾筵讲席敷。百年悲宰木，一束奠生刍。子敬家毡在，元成世业俱。六经悬日月，百刻谨朝晡。力学为师古，专门亦授徒。许身期稷禹，忧世慕唐虞。自忝龙门客，人称凤穴雏。让推吴季札，忠拟斗于菟。官政年方盛，成均矩不踰。于焉思继绍，不敢离须臾。粉署青丝直，华堂瑞锦铺。清时叨著作，极力事描摹。述德安能伋，知非窃比蘧。苍茫怀野服，容易接亨衢。清庙资梁栋，微材愧欂栌。立螭簪白笔，冠豸伏青蒲。折槛心常壮，牵裾气不粗。家声幸未坠，朝论转相揄。鱼橐垂腰重，驼章结绶纡。乘舆时警跸，琐闼晓追趋。赐食分羔雉，连茵杂豹貙。上林巢鸑鷟，太液散鸥凫。春色红云岛，寒光白玉壶。暑清长夏簟，露浥冷秋菰。宫树惟栽柳，仙家亦种榆。步陪宗伯履，筵列侍中襦。服礼期无玷，论兵实自迂。承恩辞殿陛，列骑出闉阇。上日群公饯，皇华六辔诹。宣威扬绣节，伐叛赐金鈇。霜气横埤堄，湖光应属镂。由来怀德地，今日不臣诛。否泰机潜伏，乾坤乱已怃。侯王神所赉，僣窃尔何愚。优诏从宽大，伤心献馘俘。辕门存简翰，斥候遣戈殳。小腆原原附，渠魁寸寸刳。临危亲决战，鼓勇誓捐躯。分阃多违命，争权始搆诬。漫遭摇毒虿，岂望报恩珠。谁谓青蝇集，能令白璧污。山昏鹗啄屋，江暗雁衔芦。暂铩扶摇翮，真成局促驹。藩臣隳戎备，野老独惊吁。蔽日来幡帜，长风送舳舻。闭关方吝赏，破的已摧枯。举目郊原窜，传声将相逋。与谁矜阀阅，无复顾妻孥。殷冔怜崩角，豳歌美跋胡。居然鱼漏网，拙甚雉罹罦。戴笠山头杜，持旄海上苏。悽悽冰肺腑，飒飒雪头颅。夔蜀诗千首，嵩阳饭一盂。满盘朝苜蓿，几见岁屠苏。义路成孤往，名缰讵可拘。民情眉可察，羁思口空糊。枕石身长病，餐霞体任臞。秋原伤蔓草，夙志弃桑弧。未筑扬雄宅，犹乘范蠡湖。感时思顾遇，望远意踟蹰。故里荒松菊，良田秀堇荼。舆台夸负乘，衿佩困泥涂。林黑烟藏豹，山空雨笑鼯。仰天瞻大介，无地哭穷途。茅屋寻常梦，梅花八九株。败垣牵薜荔，流水插粳稌。野蔌从人馔，村醪不用沽。春风徐步屧，秋影鉴髭须。麋鹿忘猜隙，渔樵结友于。独招华表鹤，亲钓锦江鲈。溪月明如昨，山花色似姝。经丘通窈窕，寻壑历崎岖。真似陶彭泽，归来足自娱。
达彦脩秘监号云松隐者又自作图邀予赋之
作者：吴当
朝代：元

香垆云气半空赤，千尺长松倚青碧。谪仙去矣秀色留，谁与孤云共栖息。蓬莱高人业嗜古，身在道山天咫尺。为君先约彭泽翁，五老峰前候飞舄。
远客
作者：吴当
朝代：元

远客又遘患，其如头白何。系舟沙岸久，闭户水寒多。喜气闻关塞，军声接汉沱。废兴知运数，海内厌兵戈。
连旬大雪
作者：吴当
朝代：元

瘦骨棱层病未安，江天风雪夜漫漫。布衾铁石浑无寐，难得梅花入梦看。平施翠壑与丹崖，风磴云门处处埋。直待东风花尽发，却寻布袜踏青鞋。
连旬大雪·其一
作者：吴当
朝代：元

瘦骨棱层病未安，江天风雪夜漫漫。布衾铁石浑无寐，难得梅花入梦看。
连旬大雪·其二
作者：吴当
朝代：元

平施翠壑与丹崖，风磴云门处处埋。直待东风花尽发，却寻布袜踏青鞋。
述感十五首
作者：吴当
朝代：元

圣祖开寰宇，英贤集网罗。暂烦周斧钺，即听舜讴歌。世阀风云阔，耕岩雨露颇。万方俱职贡，一旦尽烟波。舆图归覆载，天畀万方全。帝德元无外，皇纲自失权。中原堕土赋，内郡落民编。国计东南隘，经邦愧昔贤。太祖收中夏，供储赋土田。河仓红粟腐，漕壤紫台烟。民物滋殷阜，车书转瘠捐。可怜疆理在，运会付茫然。南国昔归顺，中原仍戍藩。岁分貔虎士，阵入鸟云屯。名籍沦逋窜，枢兵失讨论。诸君甘负国，故里亦空村。帝患湮洪水，人思凿钜河。万方劳畚锸，列郡困徵科。处处黄巾社，纷纷赤子戈。千年遗恨在，铭石写嵯峨。泉货资桑币，经纶称物宜。低昂三尺法，敛散百年规。拙甚黄金注，凄其白鹿皮。纷更愆祖宪，废阁失天威。夜直麒麟殿，晨司虎豹关。周庐诸子贵，枕戟卫郎閒。通籍存奴隶，连车载匪颁。世勋何补报，戎马泪潸潸。世爵推勋阀，元戎典禁兵。营分龙虎卫，势接凤凰城。烽火迷千里，烟尘犯两京。临危忘勇决，何以答升平。黄头称国士，碧眼佩天弧。突骑今何在，风光古所无。旧看装宝剑，可怕执金吾。畜锐思防患，凭谁卫两都。命将图推爵，登坛愧匪材。舟车空府库，金帛散舆台。论赏屯膏泽，争权稔祸胎。旧家零落尽，庙算实堪哀。四野悲龙战，群方习豹韬。烟尘来滚滚，江汉去滔滔。云构千章栋，风帆万斛艘。炎波俱鼎沸，何用赋民劳。福极频移柄，明良久失图。匠材违矩度，博局转枭卢。宝鼎宗周器，玄圭大禹谟。万方俱有间，九贡近来无。乳羝随敝节，帛雁识累臣。渐觉关河壮，应瞻日月新。威声通海岱，喜气入梁秦。万骑轻天堑，何时一问津。异乡风景切，人事见推移。冠盖非前日，豪华又几时。年深鹦鹉草，春老杜鹃枝。依旧青山色，寒云满目悲。世自馀蛇豕，人犹慕凤麟。节旄寒在牧，鈇钺暗生尘。有梦能归国，无邻可避秦。几年江海上，老泪独沾巾。
述感十五首·其一
作者：吴当
朝代：元

圣祖开寰宇，英贤集网罗。暂烦周斧钺，即听舜讴歌。世阀风云阔，耕岩雨露颇。万方俱职贡，一旦尽烟波。
述感十五首·其七
作者：吴当
朝代：元

夜直麒麟殿，晨司虎豹关。周庐诸子贵，枕戟卫郎閒。通籍存奴隶，连车载匪颁。世勋何补报，戎马泪潸潸。
述感十五首·其三
作者：吴当
朝代：元

太祖收中夏，供储赋土田。河仓红粟腐，漕壤紫台烟。民物滋殷阜，车书转瘠捐。可怜疆理在，运会付茫然。
述感十五首·其九
作者：吴当
朝代：元

黄头称国士，碧眼佩天弧。突骑今何在，风光古所无。旧看装宝剑，可怕执金吾。畜锐思防患，凭谁卫两都。
述感十五首·其二
作者：吴当
朝代：元

舆图归覆载，天畀万方全。帝德元无外，皇纲自失权。中原堕土赋，内郡落民编。国计东南隘，经邦愧昔贤。
述感十五首·其五
作者：吴当
朝代：元

帝患湮洪水，人思凿钜河。万方劳畚锸，列郡困徵科。处处黄巾社，纷纷赤子戈。千年遗恨在，铭石写嵯峨。
述感十五首·其八
作者：吴当
朝代：元

世爵推勋阀，元戎典禁兵。营分龙虎卫，势接凤凰城。烽火迷千里，烟尘犯两京。临危忘勇决，何以答升平。
述感十五首·其六
作者：吴当
朝代：元

泉货资桑币，经纶称物宜。低昂三尺法，敛散百年规。拙甚黄金注，凄其白鹿皮。纷更愆祖宪，废阁失天威。
述感十五首·其十
作者：吴当
朝代：元

命将图推爵，登坛愧匪材。舟车空府库，金帛散舆台。论赏屯膏泽，争权稔祸胎。旧家零落尽，庙算实堪哀。
述感十五首·其十一
作者：吴当
朝代：元

四野悲龙战，群方习豹韬。烟尘来滚滚，江汉去滔滔。云构千章栋，风帆万斛艘。炎波俱鼎沸，何用赋民劳。
述感十五首·其十三
作者：吴当
朝代：元

乳羝随敝节，帛雁识累臣。渐觉关河壮，应瞻日月新。威声通海岱，喜气入梁秦。万骑轻天堑，何时一问津。
述感十五首·其十二
作者：吴当
朝代：元

福极频移柄，明良久失图。匠材违矩度，博局转枭卢。宝鼎宗周器，玄圭大禹谟。万方俱有间，九贡近来无。
述感十五首·其十五
作者：吴当
朝代：元

世自馀蛇豕，人犹慕凤麟。节旄寒在牧，鈇钺暗生尘。有梦能归国，无邻可避秦。几年江海上，老泪独沾巾。
述感十五首·其十四
作者：吴当
朝代：元

异乡风景切，人事见推移。冠盖非前日，豪华又几时。年深鹦鹉草，春老杜鹃枝。依旧青山色，寒云满目悲。
述感十五首·其四
作者：吴当
朝代：元

南国昔归顺，中原仍戍藩。岁分貔虎士，阵入鸟云屯。名籍沦逋窜，枢兵失讨论。诸君甘负国，故里亦空村。
送丁太初温州蒙古字学正
作者：吴当
朝代：元

国字崇当代，人才起妙年。风云千里骏，日月九重天。翰苑司抡选，中书属次铨。光荣毛义檄，奋发祖生鞭。学广儒宫制，书传弟子员。宦情依冷椽，官舍拥寒毡。筮仕无踰此，如君更颖然。永嘉今壮辟，多艺夙称贤。咨访兼留意，英髦孰接肩。旧家疑寂寞，遗简想流传。必使声华盛，应知学业全。高情何特达，胜日共周旋。荐豆登霜柚，充庖载海鲜。洞箫吹月下，玉树立风前。已兆鱼龙化，何嫌雨露偏。群公争荐进，拭目去翩翩。
送丑时中安陆知府
作者：吴当
朝代：元

烝庶日凋敝，久贻宵旰忧。中原有斗格，陋室仍诛求。又闻大河奔，无复桑田收。群情自嗷嗷，时论空悠悠。下诏选朝士，传声典方州。及兹数年来，令牧颇清修。皇帝威信布，膏泽亦下流。用副民社寄，庶答廊庙谋。君才已历试，儒术素所优。寒露承冰壶，黄钟播天球。楚郢古名邦，廛市接车舟。人多尚游贩，野有良田畴。坐令书牒稀，行见疮痍瘳。香凝棨戟静，雨洽桑麻稠。问俗在抚摩，敷政尚怀柔。三年屡丰穰，五裤成歌讴。最书举劳绩，归来奏宸旒。
送人下第南归
作者：吴当
朝代：元

落卷人争读，扁舟客自归。苑花秋冉冉，江雨梦霏霏。壮志经留笥，伤心线在衣。看君负文彩，他日倍光辉。
送人之西涧山长
作者：吴当
朝代：元

巍巍宫庙涧之西，松桧萧森夹殿齐。白屋衣冠存伏腊，青云步武见阶梯。江湖夜月寒惊棹，桃李春阴雨满蹊。昭代急贤无枉路，未应重席叹羁栖。
送人归清江省亲
作者：吴当
朝代：元

远树惊寒线在衣，西风吹雪作花飞。清江碧嶂秋光里，不为鲈鱼也合归。
送人归蜀
作者：吴当
朝代：元

愁寂都门别，艰危蜀道行。四山皆雨气，尝日有鹃声。北极红云阙，西江白帝城。怀亲兼恋禄，去住总关情。
送人补闽宪译
作者：吴当
朝代：元

能事通重译，宫资早致身。江关流誉在，宪府荐书频。雕鹗思云路，莺花怨暮春。瓯闽边檄净，冉冉离风尘。
送倪长卿
作者：吴当
朝代：元

江汉风尘里，关河日月傍。乍疑音问阔，顿觉羽书忙。献赋垂归橐，销魂逐去樯。朝缨漫羁束，何计濯沧浪。
送刘山人远游
作者：吴当
朝代：元

初夏风日清，芳华尽披委。萧萧野人居，绿树净如洗。繁阴在庭户，晴云隔窗纸。刘君负绝艺，幽讨亦戾止。平生一緉屐，历历几千里。南袖岭峤烟，东拂扶桑水。空斋坐终日，论议颇亹亹。言立罔迷真，浩瀚况无已。群流会一原，众辙不殊轨。昆仑倚西极，黄河走其底。嵩华与恒岱，郁郁土中峙。休气蓄灵光，自惜伯玉址。结交燕赵豪，跃马长杨里。堂堂百年身，兹游更奇伟。酌酒浇壮怀，奋步从此始。
送刘成德之京师
作者：吴当
朝代：元

玉溪杨柳绿依依，新着丹袍陟帝畿。江上马蹄春蹀？，日边龙角晓依微。禁墀香近神仙佩，御苑花开锦绣围。亦欲乘槎问星使，祗愁老却故山薇。
送刘成德之京师
作者：吴当
朝代：元
体裁：七言律诗

玉溪杨柳绿依依，新着丹袍陟帝畿。江上马蹄春蹀�，日边龙角晓依微。禁墀香近神仙佩，御苑花开锦绣围。亦欲乘槎问星使，祗愁老却故山薇。
送吴景尹游嵩岱兼寄尚元素刘道源
作者：吴当
朝代：元

尹也我同姓，论交每忘年。闭户读诗书，所勖在古先。男儿生时蓬矢六，壮岁何为守穷谷。昨者张帆向顺风，千里长淮春水绿。我闻君行不忍别，杨柳新条未堪折。君今别我归何时，思君惟对芙蓉月。芙蓉山月四时圆，擘崖飞瀑写哀弦。君登嵩岱望海日，我正独坐对月听潺湲。太室山人尚处士，昔年宦学来南楚。刘郎好古也自贤，为访于今读书所。缘云更有最高峰，云间倘遇采芝翁。殷勤幸道余心忡，江南春风花正红。有酒满盏浇君胸，酒盏有尽别意无终穷。
送吾安之令渤海县
作者：吴当
朝代：元

奉诏出高阙，驱车向长河。长河正奔崩，大野仍横戈。宵衣动深忧，频岁秋无禾。今君宰渤海，敷政当如何。上以畅皇惠，下以拯民疴。清宫执道要，直气排洄波。东郊散壶榼，月户鸣机梭。境内鸡犬静，垄头牛马多。游人若云环，窭室皆春和。遄归赞天纬，报最无蹉跎。
送宣使蒋槃归寄江西省郎中颜希古
作者：吴当
朝代：元

故国雄藩在，清秋使者归。江湖陟险地，舟楫蹈危机。士壮常思斗，城高屡受围。亦尝修谏草，直欲把天衣。行李随秋色，萧萧出帝城。两行忧国泪，万里望乡情。赋敛无修贡，疮痍未息兵。大廷俱鼎食，何以报升平。方镇诸军缺，城池累月攻。战场宵燐碧，贼垒晓旗红。幕府谋猷密，群公胆气雄。妖氛须净扫，崖石始铭功。吾庐华盖下，乔木白云边。每忆秋风鲙，常怀雪夜船。传烽今四野，飞檄已三年。亦有平安问，烦君万里传。
送宣使蒋槃归寄江西省郎中颜希古·其一
作者：吴当
朝代：元

故国雄藩在，清秋使者归。江湖陟险地，舟楫蹈危机。士壮常思斗，城高屡受围。亦尝修谏草，直欲把天衣。
送宣使蒋槃归寄江西省郎中颜希古·其三
作者：吴当
朝代：元

方镇诸军缺，城池累月攻。战场宵燐碧，贼垒晓旗红。幕府谋猷密，群公胆气雄。妖氛须净扫，崖石始铭功。
送宣使蒋槃归寄江西省郎中颜希古·其二
作者：吴当
朝代：元

行李随秋色，萧萧出帝城。两行忧国泪，万里望乡情。赋敛无修贡，疮痍未息兵。大廷俱鼎食，何以报升平。
送宣使蒋槃归寄江西省郎中颜希古·其四
作者：吴当
朝代：元

吾庐华盖下，乔木白云边。每忆秋风鲙，常怀雪夜船。传烽今四野，飞檄已三年。亦有平安问，烦君万里传。
送归彦温河西宪使
作者：吴当
朝代：元

阳关东出接西凉，皂盖朱轓陇路长。五郡人烟无堡塞，千村部落有牛羊。休屠庭远曾归汉，都尉城荒尚护羌。四海舆图真浑一，祗将声教答时康。
送徐仁辽阳教官
作者：吴当
朝代：元

辽水东临海，榆关北际燕。官程千里外，行色五云边。童冠来春服，歌钟杂夏弦。莫嗟无籍在，归路近星躔。
送无悦上人归高句骊
作者：吴当
朝代：元

折芦渡海水，诸方记遐踪。东穷会稽岭，南登祝融峰。赤城霞绮多，香炉紫烟重。平生几緉屐，伴此九节筇。昨者来阙下，祗园忆相逢。燕坐永夜灯，翻经清曙钟。一彻了空寂，真际何从容。法云散天华，珠光起神龙。上人既东归，正法信有宗。亦欲乘桴行，同心幸相从。
送曾冲衍自甥馆归省
作者：吴当
朝代：元

慨我林壑姿，高思凌云烟。清秋到城邑，兼旬得留连。耆旧颇凋谢，新知多少年。曾君金川彦，胤胄本蝉联。华姻照高阅，玉树来鸾鹓。自小涉书史，已能缀诗篇。相值阛阓间，被服华且鲜。间亦能我即，辞气自温妍。而翁富文学，传家有渊源。十年不相见，使我心悁悁。奇骨出名驹，风采固超然。尔邑危处士，其人萟且贤。词高连城价，字重青瑶镌。汝能早入室，累岁相周旋。吾闻古人学，忠信盖所先。彝伦本日用，昭著无幽玄。本干既有立，华实自芬蕃。愿言勤孝弟，馀力及艺文。友道贵责善，我歌匪虚言。
送李伯微山东廉使赋华不注峰
作者：吴当
朝代：元

华峰秀亭亭，缥缈风雨会。湖光纳空翠，元气蓄冥昧。云来泰山颠，日出方丈外。孤根奠地轴，万木动天籁。危攀望不极，高致君应最。使节无滞留，都人仰旌旆。
送李卓归临川
作者：吴当
朝代：元

江上兵虽满，山东路已通。发从今日白，花似去年红。浮世嗟蓬转，幽栖想桂丛。因君万里意，极目送飞鸿。
送李黼脩撰以旱请祷代祀嵩衡淮海
作者：吴当
朝代：元
体裁：古风

帝命脩群祀，天香播八埏。春秋王正月，历数史逾年。云汉忧时切，皇华遣使贤。鳌头金榜客，鹤背玉堂仙。授节来三殿，传宣下九天。百年周礼乐，万国禹山川。冠冕移班序，车书际幅员。淮流桐柏导，岳影外方连。望秩严稽典，相诚远致虔。过家娱采服，聚德焕奎躔。紫气浮燕蓟，青郊接涧瀍。杂花旌茷茷，芳草马翩翩。鱼佩横雕玉，鲛绡细织涎。暮云低楚树，春水涨吴舡。瀚海飞龙外，衡阳落雁边。祠官罗鼎俎，庭石丽牲牷。降祼先明齐，登歌间宿县。合萧馨黍稷，沈璧达渊泉。圭币黄金藉，文章琬琰镌。幽灵瞻肸向，纯嘏锡绵延。麻麦千郊雨，弦歌万里烟。底今民物阜，无复岁时愆。问俗裨皇政，封章进御筵。大夫勤奉职，汗竹纪长篇。
送李黼脩撰以旱请祷代祀嵩衡淮海
作者：吴当
朝代：元

帝命脩群祀，天香播八埏。春秋王正月，历数史逾年。云汉忧时切，皇华遣使贤。鳌头金榜客，鹤背玉堂仙。授节来三殿，传宣下九天。百年周礼乐，万国禹山川。冠冕移班序，车书际幅员。淮流桐柏导，岳影外方连。望秩严稽典，相诚远致虔。过家娱采服，聚德焕奎躔。紫气浮燕蓟，青郊接涧瀍。杂花旌茷茷，芳草马翩翩。鱼佩横雕玉，鲛绡细织涎。暮云低楚树，春水涨吴船。瀚海飞龙外，衡阳落雁边。祠官罗鼎俎，庭石丽牲牷。降祼先明齐，登歌间宿县。合萧馨黍稷，沈璧达渊泉。圭币黄金藉，文章琬琰镌。幽灵瞻肸向，纯嘏锡绵延。麻麦千郊雨，弦歌万里烟。底今民物阜，无复岁时愆。问俗裨皇政，封章进御筵。大夫勤奉职，汗竹纪长篇。
送杨曼卿
作者：吴当
朝代：元

京国莺花里，扁舟望旧山。烟芜连楚泽，春水隔乡关。访古题诗遍，匡时草疏閒。丈夫无别泪，此日满愁颜。
送桂道士
作者：吴当
朝代：元

桂子怀武夷，翩翩向东粤。褰云采石华，著屐踏海月。我昔留豫章，尔祖尤清狂。高居太古楼，呼酒时飞觞。一别上京国，屡献匡时策。桃李漫成蹊，秋风改颜色。持节拥貔貅，干戈遍南州。誓将扫氛祲，少纾黄屋忧。流云翳太清，谪宦向江城。忆听西山雨，对酒写离情。羡子神仙器，去击沧浪枻。不辞行路难，独鹤思凌厉。青山九曲溪，每曲可幽栖。日暮棹歌里，剑光起虹霓。仰挹浮丘袂，頫流贾生涕。真隐倘相逢，为述烟霞志。
送毕氏子韶州访翁李知事
作者：吴当
朝代：元

蜑雨收岚海气凉，陇船迎浪粤山长。杜鹃乱叫杨梅熟，鹦鹉低飞荔子香。筹幕望云依北极，琴台延月对东床。宫岩石乳？于玉，服食应须远寄将。
送毕氏子韶州访翁李知事
作者：吴当
朝代：元
体裁：七言律诗

蜑雨收岚海气凉，陇船迎浪粤山长。杜鹃乱叫杨梅熟，鹦鹉低飞荔子香。筹幕望云依北极，琴台延月对东床。宫岩石乳�于玉，服食应须远寄将。
送毛李祥归云林因托之访予山居
作者：吴当
朝代：元

客子年方盛，家山花正浓。扁舟溯鸿雁，高浪蹴鱼龙。京国五千里，云林六七峰。升堂举春酒，始得豁心胸。莽莽闻征鼓，纷纷踏去船。衰颜尚簪绂，雅志自林泉。茅屋应无恙，山田幸有年。凭君上华盖，为访白云边。
送毛李祥归云林因托之访予山居·其一
作者：吴当
朝代：元

客子年方盛，家山花正浓。扁舟溯鸿雁，高浪蹴鱼龙。京国五千里，云林六七峰。升堂举春酒，始得豁心胸。
送毛李祥归云林因托之访予山居·其二
作者：吴当
朝代：元

莽莽闻征鼓，纷纷踏去船。衰颜尚簪绂，雅志自林泉。茅屋应无恙，山田幸有年。凭君上华盖，为访白云边。
送王都事度海入京
作者：吴当
朝代：元

万里皇华使，千夫瀚海船。长风披朔雾，高浪蹴吴天。江汉新烽燧，车书旧幅员。不胜遗老泪，咸望太平年。便宜曾奉诏，受节大明宫。列郡旌旗合，三关道路通。誓师亲督战，破贼不论功。率土王臣在，何人高谊同。许国心犹壮，驰书路更长。物情移白黑，士气转苍黄。郡邑风烟里，衣冠日月傍。共谁清海岳，持以报君王。当宁资贤辅，持危巩圣图。万邦通禹贡，九德协皋谟。师出宜无敌，城降戒不屠。老臣空有策，何计彻神都。
送王都事度海入京·其一
作者：吴当
朝代：元

万里皇华使，千夫瀚海船。长风披朔雾，高浪蹴吴天。江汉新烽燧，车书旧幅员。不胜遗老泪，咸望太平年。
送王都事度海入京·其三
作者：吴当
朝代：元

许国心犹壮，驰书路更长。物情移白黑，士气转苍黄。郡邑风烟里，衣冠日月傍。共谁清海岳，持以报君王。
送王都事度海入京·其二
作者：吴当
朝代：元

便宜曾奉诏，受节大明宫。列郡旌旗合，三关道路通。誓师亲督战，破贼不论功。率土王臣在，何人高谊同。
送王都事度海入京·其四
作者：吴当
朝代：元

当宁资贤辅，持危巩圣图。万邦通禹贡，九德协皋谟。师出宜无敌，城降戒不屠。老臣空有策，何计彻神都。
送立道
作者：吴当
朝代：元

清笳动城阙，落叶响空井。羁客增远怀，繁霜集寒景。依依塞鸿度，杳杳江路永。昨夜梦沧洲，朝来理烟艇。
送翟御史佥山北宪
作者：吴当
朝代：元

北京开臬府，持节肃群工。宠甚郎官幕，威仍御史骢。承恩方踖踖，辞阙去匆匆。紫气榆关外，朱轓瀚海东。霜寒翻鸷鸟，云影送冥鸿。观省穷辽水，从容问国风。宸衷推恻隐，庙议动昭融。已觉皇威布，常令主泽通。边烽无野战，物色屡年丰。善政应除弊，贞心独秉忠。祀朝依碣石，宾日候王宫。处处讴歌起，家家乐事同。勋名宜立致，簪绂会登崇。更草匡时疏，慇勤达帝聪。
送胡宗悦官长沙
作者：吴当
朝代：元

五夜霜露集，秋风起城头。出门送行客，对酒总离忧。红树接郊甸，白蘋满汀洲。南望长沙云，湘水寒悠悠。
送苏伯脩由礼部侍郎赴淮东宪使
作者：吴当
朝代：元

东曹礼乐竦朝端，忽奏皇华遣豸冠。五色文章金匮富，九天风露玉壶寒。江头画舫迎潮去，海上青山立马看。二十四桥春似锦，飞花不到使君鞍。
送蜀士赴潮阳巡检
作者：吴当
朝代：元

江深巴子国，海阔粤王城。万里独为客，三年尝领兵。艰危才易见，留滞气难平。莫洒临岐泪，图南羽翮成。
送赵大本西台御史得一字
作者：吴当
朝代：元

关陕古雄都，四塞若天室。圣人物土贡，沃壤称第一。皇威极西邮，声教无远昵。崇台揽纪纲，郡国底宁谧。赵君金闺彦，楚楚冰玉质。出身翰墨场，已执太史笔。朝峨惠文冠，夕策长亭驲。弭节都门道，供帐集簪韠。朔风吹秦陇，岳色寒崒嵂。泾渭扬浊清，河水相荡潏。皇皇霜简动，肃肃绣衣出。丈夫报国心，重在理仁术。矧兹圣明时，布衣靡阙失。胡为守牧宰，往往败绳律。饥渴剧饫饕，民隐讵遑恤。岂无循良才，众丑成妒嫉。遂令白黑挠，惩劝恒过实。周询待摩抚，伺察到微密。于焉振风采，勿使废彀率。遄归报明廷，烟柳动春日。
送达天山融州大守
作者：吴当
朝代：元

五马翩翩渡五溪，玉融更在桂林西。连山晴黛分岩洞，列戍昏烟叠鼓鼙。陇上梅花无雁过，庭前榕叶有莺啼。使君自是金闺彦，暂为分忧及远黎。
送逯善上海道万户
作者：吴当
朝代：元

帅符新拜紫髯翁，国饟深贤转漕功。海水八荒浮地轴，云帆万斛动天风。东吴民力今时困，中土军储昔自充。报政归朝参大议，经邦事业属豪雄。
送陈廷佐高州路教授
作者：吴当
朝代：元

江州义门天下传，君今分教岛云边。百蛮俎豆先王学，列坐弦歌弟子员。鹦鹉园林春似海，秭归风雨夜如年。宦情莫叹微班冷，禄米分时蚌蛤田。
送陈道士奉香归四明
作者：吴当
朝代：元

暖烟芳草路迢迢，又送天香下九霄。洞口桃花春欲笑，山头桂树晚难招。麻姑酒榼藏丹室，徐福楼船驾海潮。何日乘桴远相问，讵应无地老渔樵。
邓汝贞买妾得子南归云林
作者：吴当
朝代：元

云林三十六峰齐，独振京尘向旧栖。天上桃花新结子，水边杨柳已生稊。浊醪对客秋三径，啼鸟催人雨一犁。亦欲投簪江上去，为君移棹过金溪。
酒罢分韵得桑字
作者：吴当
朝代：元

江海舟初动，山林兴讵忘。已荒陶令菊，未种武侯桑。对酒云千里，怀家雁几行。今朝小儿女，个个紫萸囊。
释闷
作者：吴当
朝代：元

世乱复为客，衰颜对物华。江城年节酒，野树岁寒花。雪岭明残照，烟汀带落霞。为谁添白发，何计问丹砂。
野航亭为陈晋赋
作者：吴当
朝代：元

山人筑居青涧傍，数间矮屋如舟航。清风粼粼白石烂，满目野水凝秋光。浴水凫鹭閒来去，凭栏总是沧洲趣。竹间凉月白纷纷，更似芦花最深处。高情阅世犹虚舟，久矣委心从去留。秋风不待归张翰，夜雪每疑来子猷。儿童忽报前川涨，云雾轩窗九天上。故园梦断酒初醒，落日遥闻采莲唱。西安城边芳草多，乱汀横渚尽烟波。纫兰为佩寄远道，又恐閒门无客过。迢递江南望江北，住久岂知身是客。多情我自爱桐乡，自信鸥盟寒不得。亦有扁舟彭蠡宾，别却槎头今几春。明朝便合投簪笏，向子亭边与卜邻。
钞掠
作者：吴当
朝代：元

钞掠民何赖，孤穷痛不禁。江山惨寒色，鸿雁有哀音。白发三年病，青霄万里心。路迷尘冉冉，肠断暮骎骎。
长生院作寿
作者：吴当
朝代：元

蓬莱云气合从龙，肠断关山几万重。水落城空山未晓，长生院里鼓逢逢。天秩民彝不可磨，伤心蚁穴与蜂窠。无端紫绶红尘里，犹说先朝第几科。
长生院作寿·其一
作者：吴当
朝代：元

蓬莱云气合从龙，肠断关山几万重。水落城空山未晓，长生院里鼓逢逢。
长生院作寿·其二
作者：吴当
朝代：元

天秩民彝不可磨，伤心蚁穴与蜂窠。无端紫绶红尘里，犹说先朝第几科。
闵姜公硕
作者：吴当
朝代：元

窃据窥神器，人心事事非。每闻优诏下，无复报音归。虎穴宁容饰，龙韬未息机。小臣徒溅血，不得沃天衣。
闻桂道人
作者：吴当
朝代：元

八月天香满界飘，广寒宫外影萧萧。不从玉兔求残药，却与云山伴寂寥。
阳九
作者：吴当
朝代：元

厄会符阳九，沉痾阅岁三。苏卿吟漠北，庾信赋江南。山影开晴黛，湖光接暮岚。艰危心不展，俯仰事何惭。
除夕
作者：吴当
朝代：元

几年别却帝城傩，种树书传郭橐驼。华盖芙蓉秋色里，钓竿犹伴旧时蓑。
除夕有感
作者：吴当
朝代：元

渔竿长在楚天涯，龙节虚随汉使槎。世路风尘迷杞棘，故园烟雨忆桑麻。两行泪对椒盘酒，一树春生蜡炬花。人事乡书俱寂寞，不堪江上鼓频挝。华盖芙蓉翠倚天，高堂綵服忆长年。家人共守迎春酒，童稚争分压岁钱。香雾煖浮金鸭动，蜡虹晴隔绛纱然。鹤书一去无消息，白发沧江对雪眠。
除夕有感·其一
作者：吴当
朝代：元

渔竿长在楚天涯，龙节虚随汉使槎。世路风尘迷杞棘，故园烟雨忆桑麻。两行泪对椒盘酒，一树春生蜡炬花。人事乡书俱寂寞，不堪江上鼓频挝。
除夕有感·其二
作者：吴当
朝代：元

华盖芙蓉翠倚天，高堂綵服忆长年。家人共守迎春酒，童稚争分压岁钱。香雾煖浮金鸭动，蜡虹晴隔绛纱然。鹤书一去无消息，白发沧江对雪眠。
集义斋诗为太行高氏作
作者：吴当
朝代：元

瞻彼嘉木，太行之阴。盘盘幽谷，侃侃素心。缅焉兴怀，古道是式。惟心之宜，至当有则。我其扩之，制事不违。用达万变，审乎先几。灼知勇为，乃积乃充。无间微显，集于厥躬。浩然之生，实匪助长。天地之塞，吾体同量。肃尔斋居，永端于初。必有事焉，昭昭圣谟。
集义斋诗为太行高氏作·其一
作者：吴当
朝代：元

瞻彼嘉木，太行之阴。盘盘幽谷，侃侃素心。
集义斋诗为太行高氏作·其三
作者：吴当
朝代：元

我其扩之，制事不违。用达万变，审乎先几。
集义斋诗为太行高氏作·其二
作者：吴当
朝代：元

缅焉兴怀，古道是式。惟心之宜，至当有则。
集义斋诗为太行高氏作·其五
作者：吴当
朝代：元

浩然之生，实匪助长。天地之塞，吾体同量。
集义斋诗为太行高氏作·其六
作者：吴当
朝代：元

肃尔斋居，永端于初。必有事焉，昭昭圣谟。
集义斋诗为太行高氏作·其四
作者：吴当
朝代：元

灼知勇为，乃积乃充。无间微显，集于厥躬。
雪
作者：吴当
朝代：元

积雪凝冬瑞，群情兆岁登。洞门沦径隧，宫瓦失觚棱。烟火江村猎，寒澌野水罾。殊方兼久病，高卧竟何能。
雪霁
作者：吴当
朝代：元

江上千峰雪，天边几缕霞。冻澌依岸梗，冰柱落檐花。野回山光薄，沙明树影斜。负暄貂已敝，抱病虱空爬。
青宫受宝朝贺日次韵
作者：吴当
朝代：元

百年文物际重熙，丽日祥云昼刻迟。上相传宣催草诏，看君落笔玉堂时。殿外霓旌漾晓晖，炉烟浮动衮龙衣。璚楼贝阙天中起，五色云霞在翠微。天乐声中舞序陈，千官花外驻车轮。春宫初试黄麾仗，宝盖珠幡队队新。绿树重重秘殿阴，画堂甲观九重深。青宫昨夜初承诏，丹扆今朝又进箴。日出苍龙紫雾开，金门宣赦近臣来。书条字字皆宽大，万姓欢声动地雷。大安高阁正当中，龙虎旌旗卫两宫。近日春坊谁辅导，相君班序冠三公。禁直周庐接上台，银河秋傍紫垣来。为郎莫笑冯唐老，立马金门待晓开。宫臣侍侧近炉熏，衣上龙乘五绣云。鸣玉锵金俱鼎食，早思偃武与修文。殿阁薰风奏舜弦，大明宫树不凝烟。圣人恭默惟思治，日历凭谁细细编。深宫无处不开花，玉烛调阳运帝车。不是人间春易老，风光长只在天家。
青宫受宝朝贺日次韵·其一
作者：吴当
朝代：元

百年文物际重熙，丽日祥云昼刻迟。上相传宣催草诏，看君落笔玉堂时。
青宫受宝朝贺日次韵·其七
作者：吴当
朝代：元

禁直周庐接上台，银河秋傍紫垣来。为郎莫笑冯唐老，立马金门待晓开。
青宫受宝朝贺日次韵·其三
作者：吴当
朝代：元

天乐声中舞序陈，千官花外驻车轮。春宫初试黄麾仗，宝盖珠幡队队新。
青宫受宝朝贺日次韵·其九
作者：吴当
朝代：元

殿阁薰风奏舜弦，大明宫树不凝烟。圣人恭默惟思治，日历凭谁细细编。
青宫受宝朝贺日次韵·其二
作者：吴当
朝代：元

殿外霓旌漾晓晖，炉烟浮动衮龙衣。璚楼贝阙天中起，五色云霞在翠微。
青宫受宝朝贺日次韵·其五
作者：吴当
朝代：元

日出苍龙紫雾开，金门宣赦近臣来。书条字字皆宽大，万姓欢声动地雷。
青宫受宝朝贺日次韵·其八
作者：吴当
朝代：元

宫臣侍侧近炉熏，衣上龙乘五绣云。鸣玉锵金俱鼎食，早思偃武与修文。
青宫受宝朝贺日次韵·其六
作者：吴当
朝代：元

大安高阁正当中，龙虎旌旗卫两宫。近日春坊谁辅导，相君班序冠三公。
青宫受宝朝贺日次韵·其十
作者：吴当
朝代：元

深宫无处不开花，玉烛调阳运帝车。不是人间春易老，风光长只在天家。
青宫受宝朝贺日次韵·其四
作者：吴当
朝代：元

绿树重重秘殿阴，画堂甲观九重深。青宫昨夜初承诏，丹扆今朝又进箴。
青山绝处楼扁
作者：吴当
朝代：元

中天隐隐碧芙蓉，楼阁深藏苐几重。松叶满山行迹少，樵夫听得讲时钟。
顺存堂
作者：吴当
朝代：元

龙泉江上卜幽居，题扁当楣学士书。堂下白花吹采凤，窗间锦瑟咏关雎。猗兰有态春云近，棣萼多情昼日舒。朋酒升堂家庆在，相看不乐更何如。
题丁县令祷雨记后
作者：吴当
朝代：元

方夏时苗盛，恒阳岁事愆。皇皇良宰念，秩秩祷祠虔。牲币修群祀，旌幢拥列仙。幽穿青涧底，危陟白云颠。清庙神来只，瑶台夜肃然。月生丹井露，雾湿石炉烟。肸蚃期真贶，精诚彻邈玄。蛟龙盘窟宅，圭璧达渊泉。甘澍随车至，灵飙卷旆旋。为霖因往日，行潦及前川。吏治能无愧，农功屡有年。弦歌春蔼蔼，民物思绵绵。已觉讴吟溢，惟令翰墨传。昔贤曾志喜，太史续雄篇。
题古木
作者：吴当
朝代：元

铁石皆生色，冰霜有岁华。春雷龙启蛰，星汉客乘槎。
题唐子华画
作者：吴当
朝代：元

老树吴江上，茅茨八九椽。晚山浓似黛，秋水净无烟。盘石堪垂钓，孤舟许醉眠。卜居宜近此，何日赋归田。
题桐木韩氏族谱
作者：吴当
朝代：元

韩家相业当时重，盛德名昆集凤池。章佩并县金错落，宣麻同拜玉淋漓。梧桐春雨江南梦，松柏秋风海内悲。孙子尚馀宗谱在，更传遗事后人知。
题燕人雪溪图
作者：吴当
朝代：元

朔风惊沙大地裂，水腹冻坚飞积雪。谁识山阴放棹时，疏竹寒梅映清冽。鉴湖一曲绿生衣，萧萧白发苦思归。怜君岁晏如相访，江上渔蓑在钓矶。
馆人
作者：吴当
朝代：元

风雪夜迢迢，探囊失敝貂。烛龙沧海阔，帛雁上林遥。伏枕调诗律，篝灯注酒瓢。馆人情思厚，尚觉旅魂销。
高卧
作者：吴当
朝代：元

冰霜寒序集，灯火夜堂深。高卧尘侵榻，长吟雪满簪。空存三寸舌，不负百年心。慷慨能忘死，饥寒亦易禁。
高昌喜山近仁在江州为太常院使礼部尚书新其堂构各有名扁为赋三题馀未暇也
作者：吴当
朝代：元

江上小堂仍种竹，浑如一棹住江间。芙蓉秋水三千顷，翠黛春云十二鬟。凤管制来新谱在，渔竿留得钓丝閒。牧羊庭远寒无树，裘马轻肥客未还。冥鶤化翮向南飞，栖息安危各有时。秋入梧桐晴影薄，寒通牖户晓光迟。青山是处瞻龙气，紫阁何年睹凤仪。自叹蓬莱常五色，上林曾宿最高枝。飞花如席拂庐低，不辨行踪径已迷。竟夕有书分户映，几年无榻见岩栖。秦关拥道难容马，汉节禁寒尚牧羝。曾忆钓蓑归旧隐，洞天高与白云齐。
高昌喜山近仁在江州为太常院使礼部尚书新其堂构各有名扁为赋三题馀未暇也·其一
作者：吴当
朝代：元
体裁：七言律诗

江上小堂仍种竹，浑如一棹住江间。芙蓉秋水三千顷，翠黛春云十二鬟。凤管制来新谱在，渔竿留得钓丝閒。牧羊庭远寒无树，裘马轻肥客未还。
高昌喜山近仁在江州为太常院使礼部尚书新其堂构各有名扁为赋三题馀未暇也·其三
作者：吴当
朝代：元

飞花如席拂庐低，不辨行踪径已迷。竟夕有书分户映，几年无榻见岩栖。秦关拥道难容马，汉节禁寒尚牧羝。曾忆钓蓑归旧隐，洞天高与白云齐。
高昌喜山近仁在江州为太常院使礼部尚书新其堂构各有名扁为赋三题馀未暇也·其二
作者：吴当
朝代：元

冥鶤化翮向南飞，栖息安危各有时。秋入梧桐晴影薄，寒通牖户晓光迟。青山是处瞻龙气，紫阁何年睹凤仪。自叹蓬莱常五色，上林曾宿最高枝。
高氏新构大行书院
作者：吴当
朝代：元

嵯峨大行东，陵麓正延广。池河发芳滋，耕凿乐膏壤。之子慎素履，义路思独往。黉宫宅幽贞，神宇肃弘敞。空翠在庭户，嘉木日以长。荐豆不违矩，奠席歘来享。童冠列春服，歌弦发清响。古学贵得师，景行属高仰。车马远可致，山水良足赏。焉得挂朝衣，为尔息尘鞅。
鳌峰石
作者：吴当
朝代：元

鳌峰石在玉堂前，近与蓬莱御阁连。积润出云秋漠漠，孤根承露夜娟娟。土花剥尽生光怪，海峤移来阅岁年。艮岳遗墟归草莽，金题犹识旧时镌。
鸡山隐居
作者：吴当
朝代：元

自是山深好隐居，白云千亩在庭除。凫飞每候仙人舄，酒熟时停长者车。春尽草根俱是药，秋来柿叶总堪书。旧家猿鹤多生怨，久欲从君卜里闾。
黄隐士相过次韵
作者：吴当
朝代：元

吾家华盖郁嵯峨，数亩蓬茅长薜萝。愧我菲才宜隐退，知君有道幸相过。风清杖屦迎岚出，春尽犁锄带雨歌。架上有书尊有酒，相逢不乐又如何。
西湖竹枝词
作者：吴彦章
朝代：元
体裁：词

湖中日日坐船窗，水面鲤鱼长一双。好寄尺书问郎信，恼人湖水不通江。
西山夜雨
作者：吴彻
朝代：元

莫厌西山夜雨多，也应添起洞庭波。东风肯与周郎便，直上金陵奏凯歌。
句
作者：吴敬夫
朝代：元

阑干苜蓿先生饭，颠倒天吴稚子衣。
思子
作者：吴敬夫
朝代：元

剑阁凌云鸟道边，路难闻说上青天。山川万里身如寄，鸿雁三秋信不传。落叶打窗风似雨，孤灯背壁夜如年。老怀一掬钟情泪，几度沾衣独泫然。
静安八咏 其一 芦子渡
作者：吴敬夫
朝代：元
体裁：七言律诗

芦花开上古芦城，一叶舟从野渡横。江月偏于洲上白，水风长作雨来声。雁衔霜干初传箭，龙化冰弦已按筝。惟有渔家邻古寺，夜深灯火隔溪明。
静安八咏 其二 绿云洞
作者：吴敬夫
朝代：元
体裁：七言律诗

多罗树下礼金仙，绿锦云开见碧莲。翠盖光翻林屋洞，青霞影倒蔚蓝天。听经许对孙思邈，访道期逢葛稚川。愧我题诗同净社，三生曾是醉逃禅。
题芦花被图
作者：吴敬夫
朝代：元

秋风吟就芦花被，一落人间知几年？泽国江山今入画，诗人毛骨久成仙。高情已落沧洲外，旧梦犹迷白鸟边。展卷不知时世换，水光山色故依然。
偶成
作者：吴敬庭
朝代：元
体裁：古风

微官羁此身，远投数千里。触暑涉长江，晨夕不遑止。殊方寒气早，秋意亦如此。岁月倏如流，感叹成坐起。茧丝将奈何，终当就料理。
古意
作者：吴敬庭
朝代：元

阴阳有代谢，寒暑相推移。人生百年内，行乐当及时。昨日犹朱颜，今日生素髭。所以遗世士，饮酒不复辞。寄傲南窗下，千载真吾师。
古意四首·其一
作者：吴敬庭
朝代：元
体裁：古风

我志在林壑，而与世沉浮。是非复非是，此语真谬悠。所愿适其适，富贵何足求。有酒同醉醒，商歌动清秋。得意巳志辨，白云散岩幽。
古意四首·其三
作者：吴敬庭
朝代：元
体裁：古风

夏日苦炎热，但愿一夕凉。及此秋气深，蟋蟀鸣近床。物情亦知时，催制公子裳。户牖当绸缪，岁晏饶风霜。感此发学儆，终然惜流光。
古意四首·其二
作者：吴敬庭
朝代：元
体裁：古风

斜阳在远树，微风动高荷。萧萧湖亭上，今夕凉巳多。遇此素心人，清言洗烦痾。樽酒相与欢，竟坐酣且歌。挥手谢尘世，不乐复如何。
夏日述怀
作者：吴敬庭
朝代：元
体裁：古风

屏迹远嚣纷，息交叹孤陋。萧然一室间，图史分左右。瓶花眩馀春，炉烟霭渚昼。坐观羽虫化，卧闻穴蚁斗。青山自偃蹇，相对如有旧。我家陵峰下，溪水清可漱。误身投尘羁，三年此纡绶。素餐亦知愧，民瘼未能究。白云渺何之，念之令人瘦。陶令归去来，深渐着鞭后。
新春喜晴
作者：吴敬庭
朝代：元
体裁：古风

岁序更五日，人皆悦春晴。宫曹喜休暇，瘦马成郊行。冰消明水绿，雾散山光明。寒梅送馀香，幽禽弄秋声。览物俱得时，悠然起深情。蹇余佐兹邑，惭负吏隐名。抚字心转劳，催科政何成。愿言兆丰年，击壤歌太平。
送吴济川
作者：吴敬庭
朝代：元
体裁：古风

脱颖贵毛遂，投笔知班生。子携束书去，而有千里程。晓袂江风寒，夜枕霜月明。观光丈夫事，惜别儿女情。会当拾青紫，壮志酬平生。
戊寅雪后和谢提举韵
作者：吴文让
朝代：元
体裁：七言律诗

镛城正月雪初霁，剩得官閒吟啸中。万国山河开寿域，九霄风日播春融。竹依柏树增新翠，梅与桃花间小红。王化尽无偏党处，故教冷暖总相同。
【正宫】端正好
作者：吴昌龄
朝代：元

美妓
墨点柳眉新，酒晕桃腮嫩，破春娇半颗朱唇，海棠颜色红霞韵。宫额芙蓉印。
【滚绣球】藉丝裳翡翠裙，芭蕉扇竹叶樽。衬缃裙玉钩三寸，露春葱十指如银。秋波两点真，春山八字分。颤巍巍雾鬟云鬓，胭脂颈玉软香温。轻拈翠靥花生晕，斜插犀梳月破云。误落风尘。
【倘秀才】莫不是丽春园苏乡的后身，多应是西厢下莺莺的影神，便有丹青画不真。妆梳诸样巧，笑语暗生春。他有那千般儿可人。
【脱布衫】常记的五言诗暗寄回文，千金夜古断青春。厮陪奉娇香腻粉，喜相逢柳营花阵。
【醉太平】这些时春寒绣裀，月暗重门，梨花暮雨近黄昏，把香衾自温。金杯不洗心头闷，青鸾不寄云边信，玉容不见意中人。空教人害损。
【随煞】想当日一宵欢会成秦晋，翻做了千里关山劳梦魂。漏永更长烛影昏，柳暗花遮曙色分。酒酽花浓锦帐新，倚玉偎红翠被温。有一日重会菱花镜里人，将我这受过凄凉正了本。
一半儿
作者：吴昌龄
朝代：元
体裁：曲

只见他高烧银烛影摇红。满注名香宝鼎中。全不似初见时恁般乔面孔。殷勤地捧金钟。元来是一半儿妆呆一半儿懂。
七弟兄
作者：吴昌龄
朝代：元
体裁：曲

你道是醉乡。东坡云：敢是做梦哩。正末唱：又道是梦乡。也不似这等忒乖张。昨夜个喜孜孜灯下相亲傍。今日�假惺惺堂上问行藏。可是你困腾腾全不记娇模样。
七弟兄
作者：吴昌龄
朝代：元
体裁：曲

我可也左猜。右猜。端的是为谁来。现放着斫桂的吴刚巨斧风般快。只问他奔月的嫦娥曾否下妆台。更和那捣药的兔儿那日当何在。
三煞
作者：吴昌龄
朝代：元
体裁：曲

我越劝着越妆出风风势。则说是病在心头那个知。怎么耳边傍不住相嘲戏。百般的话不投机。待着俺早些回避。我可道不关亲耽干系。就也着冷眼儿来看你。且看你直等的月色沈西。
上小楼
作者：吴昌龄
朝代：元
体裁：曲

你休那�便伶牙俐齿。调三干四。说人好歹。讦人暧昧。损人行止。你可便道这个。道那个。做的不是。都揣与这广寒宫宵奔的卓氏。
上小楼
作者：吴昌龄
朝代：元
体裁：曲

您了悟那色空。且与吾师是昆仲。你伴着那嫩柳夭桃。翠竹红梅。闇约私通。东坡云：小官止一人在此。并无别的陪伴。松神唱：这的是你自去自来。相随相从。带云：那花间四友呵。唱：比不得出红妆主人情重。
么篇
作者：吴昌龄
朝代：元
体裁：曲

小圣呵可便眼又不矇。耳又不聋。东坡云：四位小娘子躲者。松神唱：你那�挨挨拶拶。闪闪藏藏。无影无踪。恰才俺下虚空。显神通。起一阵风飙微送。云：只唤出那红梅来。东坡云：没有什么红梅。松神云：你道是没有红梅。唱：这其间见疏影横闇香浮动。
乌夜啼
作者：吴昌龄
朝代：元
体裁：曲

这是戒和尚念彼观音蜜。自今宵即便与你回席。恁四人各同心儿商议。柳也是必速离了隋堤。竹也你是必休恋着湘妃。梅也你两个罗浮山下会佳期。桃也你与我武陵溪畔曾相识。柳妖娆。桃美丽。梅魂缥缈。竹影依稀。
二煞
作者：吴昌龄
朝代：元
体裁：曲

你道叔父行怎不将医药来调治。这的是心病还从心上医。便有那仓公扁鹊成何济。也无过草树根皮。怎比得玉天仙知心着意。只要他今夜�休贪睡。重向书帏叙别离。敢胜似百补参芪。
仙吕点绛唇
作者：吴昌龄
朝代：元
体裁：曲

夜色溶溶。桂花风动。天香送。万里长空。是谁把银盘捧。
仙吕点绛唇
作者：吴昌龄
朝代：元
体裁：曲

每日间看诵经文。受传心印。权妆溷。俺可也识破天真。此外都无论。
仙吕赏花时
作者：吴昌龄
朝代：元
体裁：曲

强扶策恹恹病�身。空凝望盈盈月下人。我和他曾把酒结情亲。早隔了一年时分。兀的不愁杀我也桂华新下。
倘秀才
作者：吴昌龄
朝代：元
体裁：曲

我为甚先吐了这招承的口词。常言道明人不做那暗事。则俺这闭月羞花绝代姿。到如今自做出自当之。妆甚的谎子。
倘秀才·莫不是丽春园苏乡的后身，多应是西厢下莺莺的影神，便有丹青
作者：吴昌龄
朝代：元

画不真。
妆梳诸样巧，笑语暗生春。
他有那千般儿可人。
十二月
作者：吴昌龄
朝代：元
体裁：曲

你这�齐臻臻前遮后拥。美甘甘笑口欢容。只待要静巉巉幕天席地。笑吟吟倚翠偎红。怎知道被禅师神挑鬼弄。做一场捕影拿风。
南吕一枝花
作者：吴昌龄
朝代：元
体裁：曲

身虽在东土居。心自解西来意。曾传一盏灯。能有几人知。参透禅机。心外事无萦击。想昨宵甚道理。那苏子瞻一谜�歪缠。更和着白牡丹有千般标致。
南宫一枝花
作者：吴昌龄
朝代：元
体裁：曲

可不道既读孔圣书。那�也必达周公礼。你今日相思容易得。岂不闻饱病可兀的最难医。他从来老老实实。忒软善忒温克。近新来陡恁的。他待学遇云英乞玉的裴航。赋洛神采珠的曹植。
双调新水令
作者：吴昌龄
朝代：元
体裁：曲

今日个奉真人牒赴到蓬莱。则听得奏云璈仙音一派。想花月呵欢娱应有限。风雪呵调燮几曾乖。惹下场横祸飞灾。怎支吾这一解。
双调新水令
作者：吴昌龄
朝代：元
体裁：曲

爇龙涎一炷透穹苍。祝吾王寿元无量。八方无士马。四海罢刀鎗。国泰国康。愿甘雨及时降。
叫声
作者：吴昌龄
朝代：元
体裁：曲

俺这�排亮槅揭帘栊。赤律律起一阵劣风。劣风。不由人不悚然惊凛然恐。险吹灭银台上烛花红。
叫声
作者：吴昌龄
朝代：元
体裁：曲

见放着正名师。不是。不是胡攀指。谁教你隐藏下这个可喜的女孩儿。
后庭花
作者：吴昌龄
朝代：元
体裁：曲

你那满庭芳虽称席上珍。送的个老东坡翻成辕下窘。则为这乐府招谗谮。抵多少文章可立身。做笑科：东坡云：吾兄为何发笑。正末唱：只落的笑欣欣。倒不如咱家安分。向深山将名姓隐。
哭皇天
作者：吴昌龄
朝代：元
体裁：曲

我唤你无别意。您四人各做准备。梅也你轻讴着白雪歌。柳也你与我满捧着紫金杯。桃也你和他共枕同眠。竹也如鱼似水。我这�做方做便。陪酒暗歌。东坡比那满庭芳满庭芳可便省些闲淘气。倚仗着神力鬼力。只除是天知地知。
喜江南
作者：吴昌龄
朝代：元
体裁：曲

兀的不是月明千里故人来。抵多少洛阳花酒一时来。你呵休猜做春风来似不曾来。正旦同陈世英走科唱：咱两个去来。封姨雪神喝科云：小鬼头那�去。正旦唱：偏撞着这满头风雪却回来。
天下乐
作者：吴昌龄
朝代：元
体裁：曲

却不道流出桃花片片红。桃花仙云：这桃花是我家的故事。你此去敢被那生折下桂花来也。正旦唱：则你个娇也波容。可便将人厮调哄。我则为报德酬恩要始终。不索你不索你这个咕。那个哝。封姨云：仙子。我曾敢说甚么。正旦唱：哎。只你个十八姨口是风。
天下乐
作者：吴昌龄
朝代：元
体裁：曲

恁道是明月清风他可便也笑人。东坡云：那�有幽僻去处。待小官游玩一番。正末唱：似这般荒僻的山门。东坡云：好个古刹寺院正末唱：你可也莫要哂。东坡云：这是伽蓝堂。怎生不打供。正末唱：俺这�伽蓝堂静悄悄隔着世尘东坡云：天阴雨。有些疏漏么。正末唱：。便淋漓污了衣。颠倒可便裹了巾。带云：学士大人。唱：俺这�怕什么骑驴冲大尹。
尧民歌
作者：吴昌龄
朝代：元
体裁：曲

好笑你端明学士忒朦胧。全不想酒阑人散夜将终。怎还许花间四友得从容。东坡也不须埋怨我大夫松。这的是禅宗。禅宗。都归一个空。只有那伊蒲供松神赶四友下。
川拨棹
作者：吴昌龄
朝代：元
体裁：曲

则听的他闹垓垓。闹垓垓加罪责。怎生的全没矜哀。狠下差排。贬咱到阴山口外。活活的折罚煞。
川拨棹
作者：吴昌龄
朝代：元
体裁：曲

想昨夜在玉春堂。与东坡曾共赏。这一个竹影悠扬。这一个柳叶芬芳。这一个梅蕊馨香。这一个柳絮颠狂。都是咱使的伎俩。故将你厮魔障。
张天师断风花雪月·一半儿
作者：吴昌龄
朝代：元

只见他高烧银烛影摇红，满注名香宝鼎中。
全不似初见时恁般乔面孔，殷勤地捧金钟。
元来是一半儿妆呆一半儿懂。
张天师断风花雪月·七弟兄
作者：吴昌龄
朝代：元

我可也左猜，右猜，端的是为谁来？现放着斫桂的吴刚巨斧风般快，只问他奔月的嫦娥曾否下妆台？更和那捣药的兔儿那日当何在？（长眉仙云）罪定了，不必多说，（直符云）仙旨已下，行动些。
（正旦唱）。
张天师断风花雪月·三煞
作者：吴昌龄
朝代：元

我越劝着越妆出风风势，则说是病在心头那个知？怎么耳边傍不住相潮戏，百般的话不投机。
待着淹早些回避，我可道不关亲耽干系。
就也着冷眼儿来看你，且看你直等的月色沉西。
张天师断风花雪月·上小楼
作者：吴昌龄
朝代：元

你休那耻便伶牙俐齿，调三斡四，说人好歹，许人暖昧，损人行止。
你可便道这个，道那个，做的不是，都揣与这广寒宫宵奔的卓氏。
（天师云）莫不是尔桃花打合的他来么？（桃花云）桂花仙子，你自思凡，我可为甚的来，却牵连着我那。
（正旦云）偏你无过犯哩。
（唱）。
张天师断风花雪月·二煞
作者：吴昌龄
朝代：元

你道叔父行怎不敢医药来调治，这的是心病还从心上医。
便有那仓公、扁鹊成何济？也无过草树根皮，怎比得玉天仙知心着意。
只想他今夜里休贪睡，重向书帏叙别离，敢胜似百补参芪。
（云）哥哥，你保重将息，我回老相公话去也。
（陈世英云）仙子，这早晚还不见来？兀的不害杀小生也。
（正旦云）哥哥，你则听我劝者。
（唱）。
张天师断风花雪月·仙吕/点绛唇
作者：吴昌龄
朝代：元

夜色溶溶，桂花风动，天香送。
万里长空，是谁把银盘捧？（封姨云）俺趁着这月色行动些咱。
（正旦唱）。
张天师断风花雪月·仙吕/赏花时
作者：吴昌龄
朝代：元

强扶策恹恹病里身，空凝望盈效月下人。
我和他曾把酒结情亲，早隔了一年时分，兀的不愁杀我也桂华新。
（下）。
张天师断风花雪月·倘秀才
作者：吴昌龄
朝代：元

我为甚先吐了这招承的口词？常言道明人不做那暗事。
则俺这闭月羞花绝代姿，到如今自做出自当之，妆甚的谎子？。
张天师断风花雪月·南宫/一枝花
作者：吴昌龄
朝代：元

可不道既读孔吊书，那里也必达周公礼？你今日相思容易得，岂不闻饱病可兀的最难医？他从来老老实实，忒软善忒温若，近新来陡恁的。
他待学遇云英乞玉的裴航，赋洛神来珠的曹植。
张天师断风花雪月·叫声
作者：吴昌龄
朝代：元

见放着正名师，不是，不是胡攀指。
准教你隐藏下这个可喜的女孩儿。
张天师断风花雪月·喜江南
作者：吴昌龄
朝代：元

兀的不是月明千里故人来，抵多少洛阳花酒一时来。
你呵，休猜做春风来似不曾来。
（正旦同陈世英走科，唱）咱两个去来。
（封姨、雪神喝科，云）小鬼头那里去？（正旦唱）偏撞着这满头风雪却回来。
（陈世英下）。
张天师断风花雪月·天下乐
作者：吴昌龄
朝代：元

却不道流水桃花片片红。
（桃花仙云）这桃花是我家的故事，你此去敢被那生折下桂花来也。
（正旦唱）则你个娇也波容，可便将人厮调哄。
我则为报德酬恩要始终，不索你不索你这个咕，那个哝。
（封姨云）仙子，我曾敢说甚么？（正旦唱）哎！只你个十八姨口是风。
张天师断风花雪月·川拨棹
作者：吴昌龄
朝代：元

则听的他闹垓垓，闹垓垓加罪责。
怎生的全没矜哀，狠下差排？贬咱到阴山口外，活活的折罚煞。
张天师断风花雪月·得胜令
作者：吴昌龄
朝代：元

兀那座读书斋，须不是楚阳台。
他救我元无意，我见他有甚歹？冤哉！怎将俺这一火同禁害？诉的明白，望仙尊别处裁。
张天师断风花雪月·快活三
作者：吴昌龄
朝代：元

你今日雪消也下流澌，花落也显枯枝。
猛想起贾岛破风诗，和那扫雪的陶学士。
张天师断风花雪月·感皇恩
作者：吴昌龄
朝代：元

怪不着你正是遥授夫妻，你可甚步步相随？更做道秀才每忒上紧，忒着迷。
你伴的是琴书度日，怎想着那广寒宫窃药的仙姬？专等待三更后，才斗转，恰星移。
张天师断风花雪月·折桂令
作者：吴昌龄
朝代：元

这罪犯是我贱妾应该，没米由误犯天条，私下瑶台。
却带累花神，干连风雪，都也不伏烧埋。
俺本是广寒宫冰魂素魄，怎比那阎浮世浊骨凡胎？（长眉仙云）敢是你捱不过那凄凉寂寞，看上了陈秀才么？（正旦唱）俺可行甚难捱，觑上乔才？屈屈的将西没东生，错认做了夜去的这明来。
张天师断风花雪月·梁州第七
作者：吴昌龄
朝代：元

翻笑着不风流闭门的颜叔，假乖张拍案的封陟。
他不肯左笔尖上挣扎个名和利，兀的不辱抹杀题桥的才思掷果的容仪。
直这般无廉鲜耻，乱作胡为三餐饭并不曾想吃，五车书并不肯攻习。
他、他、他，则待要美甘甘傍玉软香温。
是、是、是，则待要悄促促在星前月底，等、等、等，则待要薄孜孜赴燕约莺期。
奉相公省会，教老身直到那书房内，在左右看详细。
只他这废寝忘餐可也因甚的？要一个明白消息。
张天师断风花雪月·梅花酒
作者：吴昌龄
朝代：元

呀！我待挣扎怎挣扎？也是我运拙时衰，月值年灾，鬼使也那神差。
（长眉仙云）我想陈秀才患病在床，若不将他魂魄勾摄前来，看见这个境头，怎得有痊可之日？疾！（陈世英上）小生陈世英。
兀的不是桂花仙子来了也。
（正旦唱）淹的呵，下瑶阶，将两步做一步蓦。
呀！早转过甚人来？是、是、是，有情人陈秀才，他、他、他，怎容易到天台？敢、敢、敢，为着我旧情怀，待、待、待，折桂子索和谐，怎、怎、怎，不教我添惊怪？。
张天师断风花雪月·正宫/端正好
作者：吴昌龄
朝代：元

则被你催！逼得我两三番，喝掇得我十余次。
我不合暗约通私，怎当那驱邪院一伙天兵伞至，狠恶的忒如此。
张天师断风花雪月·油葫芦
作者：吴昌龄
朝代：元

俺和您回首瑶台隔几重，早来到书院中，怕甚么人间天上路难通。
（云）封家姨也，则不俺思凡。
（封姨云）仙子，可再有何人思凡哩？（正旦唱）想当日那天孙和董永曾把琼梭弄，（桃花仙云）可再有何人？（正旦唱）想巫娥和宋玉曾做阳台梦。
（封姨云）姐姐，你此一去报恩，可是如何？（正旦唱）他若肯早近傍，我也肯紧过从。
拚着个赚刘晨笑入桃源洞，（桃花仙云）不知刘震别后，可曾得再会来？（正旦唱）到后来天台山下再相逢。
张天师断风花雪月·混江龙
作者：吴昌龄
朝代：元

俺可便疾忙行动，怕的是五云楼畔日华东。
（桃花仙云）俺和您私离天宫之上，早来到人间了。
（正旦唱）俺如今偷临凡世，私下天宫。
这其间风弄竹声穿户牖，更那堪月移花影上帘栊。
（封姨云）仙子，则俺三个在这月明之下，又无甚跟随的使数，怎生是好？（正旦唱）俺本是冰魂素魄不寻常，要甚么金童玉女相随从。
（带云）十八姨，你只跟着我者。
（唱）又没甚幽期密约，止不过明月清风。
张天师断风花雪月·满庭芳
作者：吴昌龄
朝代：元

你也合心中暗思，你待把强言折证，不辩个雄雌。
只你那风亭门馆书名字，可不是招伏下亲笔情词。
元来你全无那风流情思，也枉耽着-个风月的这名儿。
（风神云）我有甚么过犯在那哩？（正旦唱）你道你便无讥剌束，常记得杜少陵吟了诗。
（封姨云）杜诗上怎么？你只管说。
真人在此，我也不赖。
（正旦唱）可不道风雨夜来时。
张天师断风花雪月·煞尾
作者：吴昌龄
朝代：元

谢真人勘问我赴四池对会词，拚的个尽场儿诉出俺心间事，都向那蟠桃会上听仙旨。
（众同下）。
张天师断风花雪月·牧羊关
作者：吴昌龄
朝代：元

则见他恹恹的，说就里，不由我冷笑微微。
你是个浊骨凡胎，他须是冰肌的这玉体。
（陈世英云）仙子，你好失信也。
（正旦唱）你敢要攀月桂谐连理，可不似指画饼待待充饥。
常言道：杳茫神鬼事，哥哥也，知他布那里？。
张天师断风花雪月·石榴花
作者：吴昌龄
朝代：元

当日个天台流水泛胭脂，谁引逗的刘晨、阮肇至于斯。
（天师云）荷花，你可怎生不近前来折辩？（荷花云）桂花仙子，你认了罪罢。
（正旦唱）你可也要推辞，那并头莲就是你过犯公私。
（天师云）菊花，你近前与他质对者。
（菊花云）桂花仙子，你思凡干俺甚事？（正旦唱）想当日陶潜为你可便辞荣仕，在东篱下满饮金卮。
（天师云）梅花，你也向前对词来。
（梅花云）桂花仙子，你何不早早认了罪也，要累我做甚么？（正旦云）偏你无过犯那？（唱）你道你梅花孤洁全终始，我只问那孟浩然骑的瘦驴儿。
张天师断风花雪月·红绣鞋
作者：吴昌龄
朝代：元

你守得个映雪的孙康苦志，你逼得个袁安在雪内横尸。
赚得个王子猷，山阴雪夜上船时。
（雪神云）也只为老夫忒慈善些儿。
（正旦唱）你道你便忒性慢，式心慈，你则问那蓝关前韩退之。
（雪神云）真人问谁要招？（天师云）要你招。
（雪神云）吾神则知其功，不知其罪。
（天师云）这老匹夫则知其功，不知其罪。
你有甚么功在那里？（雪神云）真人差矣。
吾乃天地正神，岂比那桂花思凡？做这等淫邪之事？风神管的是春风夏雨，吾神管的是秋霜冬雪。
调和鼎鼐，燮理阴阳。
滋五谷，润百草。
压障气，兆丰年。
于民有益，为国有功。
（诗云）我本亲承帝旨把天门，今朝被你勾摄坛前折辨真。
若要误犯天条招伏状，怎到的玉洁冰清白雪神。
（天师云）噤声！你道我管不得你？天仙管得你么？（雪神云）管不得。
（天师云）地仙管得你么？（雪神云）管不得。
（天师云）贫道管得你么？（雪神云）你便是管得着哩。
（天师云）噤声！吾非浊骨，本是仙胎。
祖公留下三件法宝，信香一瓣，雌雄剑二口，降妖印一颗，专管天上天下三界仙精鬼怪，魍魉邪魔。
量你是一块雪，我管不得你，怎管天上许多神将？吾今宣召天上火，地下火，山头火，霹雳火，炉中火，将你围在中间，立化一池黄水。
老匹夫，看你招也是不招。
（雪神做慌科，云）真人，小神招伏则便了也。
（正旦唱）。
张天师断风花雪月·赚煞尾
作者：吴昌龄
朝代：元

你若有十分的至诚心，我怕没九转丹相送？（陈世英云）小生来年八月十五日，专候仙子来也。
（正旦唱）到来年又怕你八月中秋事冗。
（陈世英云）既蒙仙子相许，小生怎敢负了此心？但仙子虽同织女，小生非比牵牛，怎么也要一年一会？做这般老远的期约也。
（正旦唱）那七夕，会牛女佳期，你可也休卖弄。
（陈世英云）仙子若果有心于小生，便不到的来年，怕甚么那？（正旦唱）我则怕六丁神告与天蓬，（陈世英云）那六丁总是天上神位，料仙子也不怕他！（正旦唱）更怕的是五更钟，催别匆匆，只落的四眼相看泪珠涌。
（陈世英云）仙子，您直恁般慌速，便再停止一会儿也好。
（正旦唱）兀的不三星在东。
（陈世英云）仙子此一去，休忘了今宵欢会也。
（正旦唱）正照着俺二人情重，一般潇洒月明中。
（同二旦下）。
张天师断风花雪月·醉中天
作者：吴昌龄
朝代：元

六印掌元戎，七纵显英雄。
向八座里气昂昂列上公，稳请受着九重天雨露恩和宠。
也不枉了十年间苦功，到今朝享用。
是必休忘了，我这报前程仙女淳风。
张天师断风花雪月·采茶歌
作者：吴昌龄
朝代：元

想的你意儿痴，望的你眼儿疲，只等五言诗作上天梯。
但得个一夕鸳鸯配成对，那里也还记十年身到凤凰池。
张天师断风花雪月·金盏儿
作者：吴昌龄
朝代：元

我本待鸾凤配雌雄，你只想雕鹗起秋风。
怎知我月中丹桂非凡种？（陈世英云）念小生凡胎浊体，怎敢和仙子陪奉？你只说小生来年应举，果是如何？（正旦唱）你问我来年春动有甚吉和凶？则你那文章千卷富，（陈世英云）便有了文章，也要命运哩。
（正旦唱）怕不的命运一时通。
（陈世英云）若得如此，小生早则喜也。
（正旦唱）秀才，我道你来年登虎榜，总不如今夜抱蟾宫。
张天师断风花雪月·雁儿落
作者：吴昌龄
朝代：元

想当日被计罗早缠作灾，多感的娄金宿将咱解。
这都是陈秀才能见可怜，因此上俺桂花仙思酬待。
张天师断风花雪月·骂玉郎
作者：吴昌龄
朝代：元

莫不是崔莺莺害了你这张君瑞？只指望西厢下暗偷期，把镜中花生扭做蟾宫桂。
现如今你瘦岩岩病怎支？他虚飘飘占不归，知甚日重会？（陈世英云）仙子，则被你想杀小生也。
（正旦唱）。
张天师断风花雪月·鹊踏柱
作者：吴昌龄
朝代：元

则见他不惺忄葱，假朦胧，却待要拄眼睁睛，觅迹寻踪。
莫非他锦阵花营，不曾厮共？险教咱风月无功。
张天师断风花雪月·黄钟尾
作者：吴昌龄
朝代：元

我劝你好将息这不存不济千金体，再休想那无影无形百媚姿。
自去年到今日，曾有甚为盟记？只管里苦思忆，直等得佛出世，可不的干着你。
这相思无尽极，倒不如早收拾，将一段云雨幽期，都付与高唐梦儿里。
（下）。
得胜令
作者：吴昌龄
朝代：元
体裁：曲

兀那座读书斋。须不是楚阳台他救我元无意。我见他有甚歹。冤哉。怎将俺这一火同禁害。诉的明白。望仙尊别处裁。
快活三
作者：吴昌龄
朝代：元
体裁：曲

你今日雪消也下流澌。花落也显枯枝。猛想起贾岛破风诗。和那扫雪的陶学士。
感皇恩
作者：吴昌龄
朝代：元
体裁：曲

你行者休违拗。我须索把你来央及。做跪科：行者云：师父只当抢了脸也。正末唱：我其实被东坡。闲魔障。厮禁持。行者云：我要赴白莲会去哩。正末唱：你待赴白莲会�。先和那红粉偷期。行者云：老人家没正经。不要我学好。教我偷鸡吃。被人拿住怎么了。正末唱：却待说。又教我。怎生题。
感皇恩
作者：吴昌龄
朝代：元
体裁：曲

怪不着你正是遥授夫妻。你可甚步步相随。更做道秀才每忒上紧。忒着迷。你伴的是琴书度日。怎想着那广寒宫窃药的仙姬。专等待三更后。才斗转。恰星移。
折桂令
作者：吴昌龄
朝代：元
体裁：曲

这罪犯是我贱妾应该。没来由误犯天条。私下瑶台。却带累花神。干连风雪。都也不伏烧埋。俺本是广寒宫冰魂素魄。怎比那阎浮世浊骨凡胎。长眉仙云：敢是你挨不过那凄凉寂寞看上了陈秀才么。正旦唱：俺可有甚难挨。觑上乔才。屈屈的将西没东生。错认做了夜去的这明来。
收江南
作者：吴昌龄
朝代：元
体裁：曲

呀。这的是主人情重出红妆。怎做得司空见惯只寻常。不由你不坐中狂客恼柔肠。一句句对当。一句句对当。总不离一曲满庭芳。
斗鹌鹑
作者：吴昌龄
朝代：元
体裁：曲

你逼得他大雪�寻梅。险将他逡巡间冻死。梅花云：论我瘦影疏枝。亭亭独立。有那个狂蜂浪蝶。敢近的我。正旦唱：偏是你瘦影疏枝。不受那蜂媒蝶使。哎。这一场月色风声。非同造次。你也合三思。休只管说短论长。卖弄杀花儿的这叶子。
梁州第七
作者：吴昌龄
朝代：元
体裁：曲

本待要去西方脱除了地狱。我怎肯信东坡泄漏了天机。半生苦行修持力。把心猿锁闭。意马收拾。由他闲戏。任你胡为。端的个几番家识破皆非。一心要只履西归。枉了你玉人儿娇滴滴待枫叶传情。排下个迷魂阵香馥馥似桃花泛蕊。搅的个选佛场乱纷纷做柳絮沾泥。怎知俺九年面壁。蚤明心见性蒲团底。到今日出人世。笑你个愚滥的东坡尚不知。也只是肉眼凡眉。
梁州第七
作者：吴昌龄
朝代：元
体裁：曲

翻笑着不风流闭门的颜叔。假乖张拍案的封陟。他不肯去笔尖上挣䦟个名和利。兀的不辱抹杀题桥的才思。掷果的容仪。直这般无廉鲜耻。乱作胡为。三餐饭并不曾想吃。五车书并不肯攻习。他他他则待要美甘甘傍玉软香温。是是是则待要悄促促在星前月底。等等等则待要喜孜孜赴燕约莺期。奉相公省会。教老身直到那书房内在左右看详细。只他这废寝忘餐可也因甚的。要一个明白消息。
梅花酒
作者：吴昌龄
朝代：元
体裁：曲

呀。你从来有些技痒。你从来有些技痒。正夜静更长。对月貌花庞。饮玉液琼浆。一个个逞歌喉歌婉转。一个个垂舞袖舞郎当。只教你似刘伶怎惜的酒量。似李白怎爱的诗章。似周郎待按着宫商。似宋玉待赴着高唐。
梅花酒
作者：吴昌龄
朝代：元
体裁：曲

呀。我待挣䦟怎挣䦟。也是我运拙时衰。月值年灾。鬼使也那神差。长眉仙云：我想陈秀才患病在床。若不将他魂魄勾摄前来。看见这个境头。怎得有痊可之日。疾。陈世英上：小生陈世英。兀的不是桂花仙子来了也。正旦唱：淹的呵下瑶阶。将两步做一步蓦。呀。早转过甚人来。是是是有情人陈秀才。他他他怎容易到天台。敢敢敢为着我旧情怀。待待待折桂子索和谐。怎怎怎不教我添惊怪。
正宫·端正好美妓
作者：吴昌龄
朝代：元

墨点柳眉新，酒晕桃腮嫩，破春娇半颗朱唇，海棠颜色红霞韵。
宫额芙蓉印。
正宫端正好
作者：吴昌龄
朝代：元
体裁：曲

则被你催逼得我两三番。喝掇得我十馀次。我不合暗约通私。怎当那驱邪院一夥天兵至。狠恶的忒如此。
正宫端正好
作者：吴昌龄
朝代：元
体裁：曲

晚风轻。霜华重。云淡晚风轻。露冷霜华重。转瑶阶月色朦胧。你看那花间四友相搬弄。斗起他那春心动。
水仙子
作者：吴昌龄
朝代：元
体裁：曲

俺本是庐山长老恰升堂。旦儿云：这的是东林寺。正末唱：倒做了普救寺莺莺来闹道场。旦儿云：你出家人比不得唐三藏。正末唱：你道俺出家人不及那往西天的唐三藏。却原来你是曲江头黄四娘。旦儿云：我只待坚心招你做新郎。正末唱：你道是坚心儿招俺做新郎。旦儿云：留了方丈。和你同归洞房。正末唱：你教我留了方丈。同归那个洞房。带云：那�有和尚做女婿的。唱：俺可甚么帽儿光光。
河西后庭花
作者：吴昌龄
朝代：元
体裁：曲

我只道他喜孜孜开笑容。怎么的颤钦钦添怕恐。不思量携素手归罗帐。刬地要斩妖魔仗剑锋。似这这等怒叿叿。好着我急难陪奉。秀才也你敢是那骂上元的也姓封。
油葫芦
作者：吴昌龄
朝代：元
体裁：曲

俺和您回首瑶台隔几重。早来到书院中。怕甚么人间天上路难通。云：封家姨也。则不俺思凡。封姨云：仙子。可再有何人思凡哩。正旦唱：想当日那天孙和董永曾把琼梭弄。桃花仙云：可再有何人。正旦唱：想巫娥和宋玉曾做阳台梦。封姨云：姐姐。你此一去报恩。可是如何。正旦唱：他若肯早近傍。我也肯紧过从。�着个赚刘晨笑入桃源洞桃花仙云：不知刘晨别后。可曾得再会来。正旦唱：。到后来天台山下再相逢。
油葫芦
作者：吴昌龄
朝代：元
体裁：曲

自别经年十数春。东坡云：一别许久不会。正末唱：全不曾得动问。东坡云：且喜今日得一会。正末唱：喜君家平步上青云。云：敢问大人。那衙门除授。东坡云：自别吾兄。官拜端明殿学士。正末唱：好好不枉了玉堂金马多风韵。东坡云：小官如今不在翰林了。谪在黄州团练。经过此处。访问吾兄。正末唱：可甚的吴山楚水生劳顿。东坡云：共君一夕话。胜读十年书正末唱：我和你话一夕。胜如那酒一樽。东坡云：吾兄。我和你是同堂故友哩。正末唱：咱须是旧时朋友相亲近。何必要饮的醉醺醺。
混江龙
作者：吴昌龄
朝代：元
体裁：曲

俺可便疾忙行动。怕的是五云楼畔日华东。桃花仙云：俺和您私离天宫之上。早来到人间了。正旦唱：俺如今偷临凡世。私下天宫。这其间风弄竹声穿户牖。更那堪月移花影上帘栊。封姨云：仙子。则俺三个在这月明之下。又无甚跟随的使数。怎生是好。正旦唱：俺本是冰魂素魄不寻常。要什么金童玉女相随从。带云：十八姨。你只跟着我者。唱：又没甚幽期密约。止不过明月清风。
混江龙
作者：吴昌龄
朝代：元
体裁：曲

法聪心�行者云：徒弟也不�。一本心经读了三年六个月。就念的摩诃般若波罗蜜一句出来。这也不算�。正末唱：。我可也自来无喜亦无嗔。直将这一心参透。五派禅分。閒伴着清风为故友。恍疑明月是前身。这些时想晨钟暮鼓。马足车尘。细看来恰便似云影空中尽。抛离了烦冗。落得个清贫。
滚绣毬
作者：吴昌龄
朝代：元
体裁：曲

俺这�步苍苔攀怪松。靠湖山凌翠峰。正和那玉春堂相共。俺只索悄冥冥蹑足潜踪。上阶基。近窗孔。见四个小鬼头将端明来簇捧。竹梅呵满泛着金钟。那一个舞低杨柳楼心月。那一个歌罢桃花扇底风。饮兴方浓。
滚绣球
作者：吴昌龄
朝代：元
体裁：曲

我只见桃花离了武陵。荷花云：为你呵。将我也好摄在此。正旦唱：荷花离了沼沚。菊花云：你今日连累着我却是为何。正旦唱：哎。菊花也你莫不是被西风断送了一秋花事。梅花云：你怎么连累着我来。正旦唱：哎。梅也兀的不折倒尽你这玉骨冰姿。雪神云：小鬼头。你思凡干吾神甚事。正旦唱：你看那雪天王迸着一个冷脸儿。封姨云：只为你。连我也勾将来了。正旦唱：十八姨显出那恶性子。封姨云：只被你累的我苦也。正旦唱：俺正是闻风而至。你则待和桂花仙打一会官司。今日个风花雪月相逢日。抵多少龙虎风云聚会时。咱须索见天师。
滚绣球·藕丝裳翡翠裙，芭蕉扇竹叶樽。衬缃裙玉钩三寸，露春葱十指如
作者：吴昌龄
朝代：元

秋波两点真，春山八字分。
颤巍巍雾鬟云鬓，胭脂颈玉软香温。
轻拈翠靥花生晕，斜插犀梳月破云。
误落风尘。
满庭芳
作者：吴昌龄
朝代：元
体裁：曲

你也合心中暗思。你待把强言折證。不辩个雄雌。只你那风亭月馆书名字。可不是招伏下亲笔情词。元来你全无那风流情思。也枉耽着一个风月的这名儿。风神云：我有什么过犯在那哩。正旦唱：你道你便无讥刺。常记得杜少陵吟下诗。封姨云：杜诗上怎么。你只管说。真人在此。我也不赖。正旦唱：可不道风雨夜来时。
满庭芳
作者：吴昌龄
朝代：元
体裁：曲

我看你个东坡受用。是处�娇歌妙舞。酒酽花醲。见疏梅一点芳心动。蚤则怕漏泄了天工。傍脩竹佩响玎�。映垂杨丝飏丰茸。说甚么桃源洞。只落的胭脂泪涌。再不能勾依旧笑春风。
煞尾
作者：吴昌龄
朝代：元
体裁：曲

听着这疏剌剌枕畔风。响珰珰楼上钟。被谁人惊回一霎游仙梦。我笑你个殢酒色的东坡直睡到红日三竿恁时节懂下。
煞尾
作者：吴昌龄
朝代：元
体裁：曲

谢真人勘问我赴西池对会词。拚的个尽场儿诉出俺心间事。都向那蟠桃会上听仙旨众同下。
牧羊关
作者：吴昌龄
朝代：元
体裁：曲

则见他恹恹的。说就�。不由我冷笑微微。你是个浊骨凡胎。他须是冰肌的这玉体。陈世英云：仙子。你好失信也。正旦唱：你敢要攀月桂谐连理。可不似指画饼待充饥。常言道杳茫神鬼事。哥哥也知他在那�。
牧羊关
作者：吴昌龄
朝代：元
体裁：曲

虽然是食酸馅。挨淡齑。淡只淡淡中有味。想足下纵有才思十分。到今日送的你前程万里。东坡云：舌为安国剑。诗作上天梯。正末唱：蚤难道舌为安国剑。诗作上天梯。你受了青灯十年苦。可怜送得你黄州三不归。
石榴花
作者：吴昌龄
朝代：元
体裁：曲

当日个天台流水泛胭脂。谁引逗的刘晨阮肇至于斯。天师云：荷花。你可怎生不近前来折辩。荷花云：桂花仙子。你认了罪罢。正旦唱：你可也要推辞。那并头莲就是你过犯公私。天师云：菊花。你近前与他质对者。菊花云：桂花仙子。你思凡干俺甚事。正旦唱：想当日陶潜为你可便辞荣仕。在东篱下满饮金卮。天师云：梅花。你也向前对词来。梅花云：桂花仙子。你何不早早认了罪也。要累我做甚么。正旦云：偏你无过犯那。唱：你道你梅花孤洁全终始。我只问那孟浩然骑的瘦驴儿。
红绣鞋
作者：吴昌龄
朝代：元
体裁：曲

你守得个映雪的孙康苦志。你逼得个袁安在雪内横尸。赚得个王子猷。山阴雪夜上船时。雪神云：也只为老夫忒慈善些儿。正旦唱：你道你便忒性慢。忒心慈。你则问那蓝关前韩退之。
耍孩儿
作者：吴昌龄
朝代：元
体裁：曲

想东坡曾受金莲宠。直恁般痴呆懜懂。则去那树头树底觅残红。恨不的添一对照道纱笼。今宵剩把银缸照。犹恐相逢是梦中。这聪明成何用。本待要醉魔佛印。倒做了寤寐周公。
脱布衫·常记的五言诗暗寄回文，千金夜古断青春。厮陪奉娇香腻粉，喜
作者：吴昌龄
朝代：元

相逢柳营花阵。
花间四友东坡梦·七弟兄
作者：吴昌龄
朝代：元

你道是醉乡。
（东坡云）敢是做梦哩。
（正末唱）又道是梦乡，也不似这等忒乖张。
昨夜个喜孜孜灯下相亲傍，今日里假惺惺堂上问行藏。
可是你困腾腾全不记娇模样。
花间四友东坡梦·上小楼
作者：吴昌龄
朝代：元

您了悟那色空，且与吾师是昆仲。
你伴着那嫩柳夭桃，翠竹红梅，暗约私通，（东坡云）小官止一人在此并无别的陪伴。
（松神唱）这的是你自去自来。
相随相从。
（带云）那花间四友呵。
（唱）比不得出红妆主人情重。
花间四友东坡梦·乌夜啼
作者：吴昌龄
朝代：元

这是戒和尚念彼观音蜜，自今宵即便与你回席。
恁四人各同心儿商议：柳也是必速离了隋堤，竹也你是必休恋着湘妃，梅也你两个罗浮山下会佳期，桃也仍；与我武陵溪畔曾相以。
柳妖娆，桃美丽，梅魂缥缈，竹影依稀。
花间四友东坡梦·仙吕/点绛唇
作者：吴昌龄
朝代：元

每日间看诵经文，受传心印，权妆溷。
俺可中，识破天真，此外都无论。
花间四友东坡梦·南吕/一枝花
作者：吴昌龄
朝代：元

身虽在东土居，心自解西来意。
曾传一盏灯，能有几人知？参透禅机，心外事无萦系。
想昨宵甚道理，那苏子瞻一谜里歪缠，更和着白牡丹有千般标致。
花间四友东坡梦·后庭花
作者：吴昌龄
朝代：元

你那［满庭芳］虽称席上珍，送的个老东坡翻成辕下窘。
则为这乐府招谗谮，抵多少文章可立身。
（做笑科）（东坡云）吾兄为何发笑（正末唱）只落的笑欣欣，倒不如咱家安分，向深山将名姓隐。
（云）行者，看素斋饭管待学士。
（行者云）理会得。
香积厨下安排素斋，拖面煎草鞋，酱拌鹅卵石，快些管待学士。
（东坡云）叫那行者过来，你方才说些甚么？（行者云）我师父方才说：香积厨下看素斋饭管待学士。
（东坡云）你去与那和尚说：有酒有肉我便吃，无酒无肉，我回舟中去也。
（行者云）学士，你就是我的亲爷。
我这等和尚，有甚么佛做？熬得口里清水拉拉的汤将出来。
望学士可怜见，多与些小和尚吃。
（东坡云）这个馋和尚，我多与你些吃。
（行者云）多谢学士。
师父合气了。
那学士老爷说道：有酒有肉我便吃，无酒无肉我回舟中去也。
（正末云）既如此，你下山去俗人家沽一壶酒，买一方肉，管待学士便了。
（行者云）那里去买？你好行止。
向年间为师父娘做满月，赊了一副猪脏，没钱还他，把我褊衫都当没了，至今穿着皂直掇哩。
（正末云）休得胡说。
（行者向古门云）山下俗道人家，有一百八十多斤的猪，宰一口儿。
（内云）忒大，没有。
（行者云）这等，有八九两的小猪儿宰一口。
（内云）忒小，没有。
（行者云）随意增减些罢，只要先把血脏汤做一碗来，与我尝一尝。
（正末云）行者，酒席完备未曾？（行者云）酒席已完备了。
（正末云）学士，当日远公沽酒谒陶潜，今日佛印烧猪待子瞻。
（东坡云）小官续上两句：苏轼焉敢效昌黎，佛印如何比大颠？（正末云）高才高才。
（唱）。
花间四友东坡梦·哭皇天
作者：吴昌龄
朝代：元

我唤你无别意，您四人各做准备。
梅也你轻讴着白雪歌，柳也你与我满捧着紫金杯，桃也你和他共枕同眠，竹也如鱼似水。
我这里做方做便，陪酒陪歌。
东坡比那［满庭芳］，［满庭芳］可便省些闲淘气。
倚伏着神力鬼力，只除是天知地知。
花间四友东坡梦·天下乐
作者：吴昌龄
朝代：元

恁道是明月清风他可便也笑人，（东坡云）那里有幽僻去处，待小官游玩一番。
（正末唱）似这般荒僻的山门，（东坡云）好个古刹寺院。
（正末唱）你可也莫要哂。
（东坡云）这是伽蓝堂怎生不打供？（正末唱）俺这里伽蓝堂静悄悄隔着世尘。
（东坡云）天阴雨，有些疏漏么？（正末唱）便淋漓污了衣，颠倒可便里裹了巾。
（带云）学士大人，（唱）俺这里怕甚么骑驴冲大尹。
花间四友东坡梦·尧民歌
作者：吴昌龄
朝代：元

奸笑你端明学士忒汰朦胧，全不想酒阑人散夜将终，怎还许花间四友僻从容。
东坡也，不须埋怨我大夫松，这的是禅宗，禅宗，都归一个空，只柯那伊蒲供。
（松神赶四友下）。
花间四友东坡梦·川拨棹
作者：吴昌龄
朝代：元

想昨夜在玉春堂，与东坡曾共赏。
这一个竹影悠扬，这一个柳叶芬芳，这一个梅蕊馨香，这一个柳絮颠狂。
都是咱使的伎俩，故将你嘶魔障。
（东坡云）小官已醉矣，委实不认的四位小娘子。
（正末唱）。
花间四友东坡梦·感皇恩
作者：吴昌龄
朝代：元

你行者休违拗，我须索把你来央及。
（做跪科）（行者云）师父只当抢了脸也。
（正末唱）我其实被东坡，闲魔障，厮禁持。
（行者云）我要赴白莲会去哩。
（正末唱）你待赴白莲会里，先和那红粉偷期。
（行者云）老人家没正经，不要我学好，教我偷鸡吃，被人拿住怎么了？（正末唱）却待说，义教我，怎生题？（行者云）师父，我看你欲言不言的意思，要我怎的？常言道：吃乌饭，病黑屎。
我只是依随着你便了。
（正末唱）。
花间四友东坡梦·收江南
作者：吴昌龄
朝代：元

呀！这的是主人情重出红妆，怎做得司空见惯只寻常？不由你不坐中狂客恼柔肠。
一句句对当，一句句对当，总不离一曲［满庭芳］。
（东坡云）佛印从来多调笑，到被花枝夸俊俏。
（正末云）高烧银烛照红妆，灯光不把自身照。
（东坡云）果然是真僧，问他不倒。
苏轼从今忏悔，情愿拜为佛家弟子。
（正末云）学士请尊重。
（行者云）上告我师和尚，行者特来问禅。
（正末云）速道。
（行者云）搂住牡丹，胜坐莲台。
师父咳嗽，徒弟便来。
（正末云）痴迷性改，分毫不来。
色即是空，空即是色。
（唱）。
花间四友东坡梦·月儿高
作者：吴昌龄
朝代：元

漫折长亭柳，情浓怕分手。
欲跨雕鞍去，扯住罗衫袖。
问道归期，端的是甚时候？泪珠儿点点鲛鱼肖透。
唱彻《阳关》重斟美酒，美酒解消愁。
只怕酒醉还醒，这愁怀又依旧。
花间四友东坡梦·梁州第七
作者：吴昌龄
朝代：元

本待要去西方脱除了地狱，我怎肯信东坡泄漏了天机。
半生苦行修持力，把心猿锁闭，意马收拾，由他闲戏，任你胡为。
端的个几番家识破皆非，一心要只履西归。
枉了你玉人儿娇滴滴待枫叶传情，排下个迷魂阵香馥馥似桃花泛蕊，搅的个选佛场乱纷纷做柳絮沾泥。
怎知俺九年面壁，蚤明心见性蒲团底，到今日出人世。
笑你个愚滥的东坡尚不知，也只是肉眼凡眉。
花间四友东坡梦·梅花酒
作者：吴昌龄
朝代：元

呀！你从来有些技痒，你从来有些技痒。
正夜静更长，对月貌花庞，饮玉液琼浆。
一个个逞歌喉歌婉转，一个个垂舞袖舞郎当。
只教你似刘伶怎惜的酒量？似李白怎爱的诗章？似周郎待按着宫商？似宋玉待赴着高唐。
花间四友东坡梦·正宫/端正好
作者：吴昌龄
朝代：元

晚风轻，霜华重，云淡晚风轻，露冷霜华重，转瑶阶月色朦胧。
你看那花间四友相搬弄，斗起他那春心动。
花间四友东坡梦·水仙子
作者：吴昌龄
朝代：元

俺本是庐山长老恰升堂，（旦儿云）你的是东林寺。
（正末唱）倒做了普救寺莺莺来闹道场。
（旦儿云）你出家人比不得唐三藏。
（正末唱）你道俺出家人不及那往西天的唐三藏，却原来你是曲江头黄四娘。
（旦儿云）我只待坚心招你做新郎。
（正末唱）你道是坚心儿招俺做新郎，（旦儿云）留了方丈，和你同归洞房。
（正末唱）你教我留了方丈，同归那个洞房，（带云）那里有和尚做女婿的？（唱）俺可甚么帽儿光光。
花间四友东坡梦·油葫芦
作者：吴昌龄
朝代：元

自别经年十数春，（东坡云）一别许久不会。
（正末唱）全不曾得动问。
（东坡云）且喜今日得一会。
（正禾唱）喜君家平步上青云。
（云）敢问大人，那衙门除授？（东坡云）自别吾兄官拜端明殿学士。
（正末唱）好，好！不枉了玉堂金马多风韵，（东坡云）小官如今不在翰林了。
谪在黄州团练，经过此处，访问吾兄。
（正末唱）可甚的吴山楚水生劳顿。
（东坡云）共君一夕话，胜读十年书。
（正末唱）我和你话一夕，胜如那酒一樽。
（东坡云）吾兄，我和你是同堂故友哩。
（正未唱）咱须是旧时朋友相亲近，何必要饮的醉醺醺。
（东坡云）相逢不饮空回去，洞口桃花也笑人。
（正末唱）。
花间四友东坡梦·混江龙
作者：吴昌龄
朝代：元

法聪心笨，（行者云）徒弟也不笨，一本《心经》读了三年六个月，就念的摩诃般若波罗蜜一句出来，这也不算笨。
（正末唱）我可也自来九喜亦无嗔，直将这一心参透，五派禅分。
闲伴着清风为故友，恍疑明月是前身。
这些时想层钟暮鼓，马足车尘，细看来恰便似云影空中尽，抛离了烦冗，落得个清贫。
花间四友东坡梦·滚绣球
作者：吴昌龄
朝代：元

俺这里步苍苔攀怪松，靠湖山凌翠峰，正和那五春堂相共。
俺只索悄冥冥蹑是潜踪，上阶基，近窗孔，见四个小鬼头将端明来簇捧。
竹梅呵满泛着金钟，那一个舞低杨柳楼心月，那一个歌罢桃花扇底风，饮兴方浓。
花间四友东坡梦·耍孩儿
作者：吴昌龄
朝代：元

想东坡曾受金莲宠，直恁般痴呆懵懂。
则去那树头树底觅残红，恨不的添一对照道纱笼。
今宵剩把银缸照，犹恐相逢是梦，这聪明成何用？本待要醉魔佛印，倒做了寤寐周公。
花间四友东坡梦·落梅花
作者：吴昌龄
朝代：元

你素魄儿十分媚，慧心儿百和香，更压着魏紫姚黄。
（旦儿云）牡丹花摘将来胆瓶儿里供养者。
（正末唱）你道是牡丹花摘将来胆瓶里堪供养，休、休、休，只怕耽阁你浅斟抵唱。
花间四友东坡梦·贺新郎
作者：吴昌龄
朝代：元

东坡学士解禅机，我怎肯损坏了菩提？恰才是脱身之计。
他那厮向绒毛毡取扑绵被，尽强如俺入龙华会，兀的不辱没杀释迦的这牟尼。
不争那牡丹来赴约，和尚去偷期，东坡倒觉的有些不伶俐。
一个儿待惜花春起蚤，一个儿待爱月夜眠迟。
（东坡做睡科）（正末云）大人再饮几杯。
呀！他睡着了，着他大睡一觉，花间四友安在？（旦儿扮四友上，云）妹子们走动，师父呼唤俺姐妹四人，有何分付？（正末唱）。
花间四友东坡梦·醉中天
作者：吴昌龄
朝代：元

既然要叙旧开佳酝，怎还说持戒断腥荤。
拚的个烂醉春风老瓦盆，见学士和拂印。
你本是同堂故人，须不比十方檀信，俺只索倒赔熙狗彘鸡豚。
花间四友东坡梦·采茶歌
作者：吴昌龄
朝代：元

你若是肯依随，不羞耻，我比你先争十载上天迟。
（云）行者，将耳过来。
（做耳嘱科，唱）你和他共枕同眠成连理，蚤是得些滋味休要着痴迷。
（下）。
花间四友东坡梦·金盏儿
作者：吴昌龄
朝代：元

为学士受皇恩，因此上重贤臣。
他要足下两个闲谈论，他不高烧银烛倒金樽，他不合殷勤出侍女，他不合夤伎款佳宾，他不合隔帘听语笑。
（带云）常言道：责人则明，恕己则昏。
学士大人。
（唱）你也不合灯下觑他那佳人。
花间四友东坡梦·金盏儿
作者：吴昌龄
朝代：元

你教我惜芳草，罢经文，把一生功案都休论。
（东坡云）就是小官为媒，（正末唱）笑你个东坡学士做媒人。
（东坡云）我能坏你十座寺，你休阻我一门亲。
（正末唱）你道是能坏我十座寺，休阻您一门亲。
我也曾万花丛里过，争奈我一叶不沾身。
（东坡云）牡丹，你与那和尚告菩提露去。
（旦儿云）是，晓得。
上告我师：和尚一点菩提露，滴在牡丹两叶中。
（正末云）小僧半点俱无。
（旦儿云）那师父说半点俱无。
（东坡云）再告去。
（旦儿云）上告我师：和尚一点菩提露，滴在牡丹两叶中。
（正末云）贫僧十五年不下禅床，功行非浅，实是半点俱无。
（旦儿云）大人，那和尚说十五年不下禅床，功行非浅，实是半点俱无，却不羞杀我牡丹也。
（东坡云）吾兄，因你不肯，那牡丹烦恼哩。
（正末唱）。
花间四友东坡梦·金盏儿
作者：吴昌龄
朝代：元

你道是可惜他落风尘，系红裙，端的个十分体态能聪俊。
（东坡云）有那等惜花人见了。
无不爱他。
（正末唱）打那等惜花人见了怎不消魂？（东坡云）真个天香出众。
国色超群。
（正末唱）真个是天香偏出众，同色独超群。
可知道教坊为第一，花内牡丹尊。
花间四友东坡梦·隔尾
作者：吴昌龄
朝代：元

我贫僧呵，半生养拙无人以，你一举成名天下知，这的是名利与清闲各滋味。
（东坡云）你这出家的怎生？（正末唱）俺躲人间是非，（东坡云）俺为官的怎生？（正末唱）您请皇家富贵。
（带云）好便好，则为一首［满庭芳］贬上黄州，也怪不着。
（唱）兀的是那才调清高落来得。
花间四友东坡梦·风入松
作者：吴昌龄
朝代：元

你道是离花街柳陌不为娼，（旦儿云）一心待弃贱要从良。
（正末唱）你一心待弃贱要从良，（旦儿云）输情愿嫁你个山和尚。
（正末唱）输情愿嫁这山和尚，兀的不是那画堂中别样风光？你明明的把禅机问答，怎知俺暗暗的把春色包藏？。
花间四友东坡梦·骂玉郎
作者：吴昌龄
朝代：元

则被这东坡学士相调戏，可着我满寺里告他准？我如今修心养性在庐山内，怎生瞒过了子瞻赚上了牡丹，却教谁人来替？。
花间四友东坡梦·鸳鸯煞尾
作者：吴昌龄
朝代：元

从今后识破了人相我相众生相，生况死况别离况，永谢繁华，甘守凄凉。
唱道是即色即空，无遮无障。
笑杀东坡也忏悔春心荡，枉自有盖世文章，还向我佛印禅师听一会讲。
花间四友东坡梦·黄钟尾
作者：吴昌龄
朝代：元

那学士呵，你才高世上谁堪比，我教你直睡到人间总不知。
柳也只要你迎过客送行人，开青眼腿黛眉，伴陶潜的见识。
竹也只要你摇龙头摆风尾，敲翠节弄清音，引王猷的兴味。
桃也只要你烘晓日渲朝霞，飘红雨笑东风，赚刘展的旖旎。
梅也只要你散冰魂呈素魄，欺冻雪傲严霜，腻何郎的妩媚。
不许你扑剌剌惊破他一枕晨鸡，只要你四人呵，美甘甘迷着他南柯梦儿里。
（下）。
落梅花
作者：吴昌龄
朝代：元
体裁：曲

你素魄儿十分媚。慧心儿百和香。更压着魏紫姚黄。旦儿云：牡丹花摘将来胆瓶儿�供养者。正末唱：你道是牡丹花摘将来胆瓶�堪供养。休休休只怕耽阁你浅斟低唱。
贺新郎
作者：吴昌龄
朝代：元
体裁：曲

东坡学士解禅机。我怎肯损坏了菩提。恰才是脱身之计。他那厮向绒毛毡�扑绵被。尽强如俺入龙华会。兀的不辱没杀释迦的这牟尼。不争那牡丹来赴约。和尚去偷期。东坡倒觉的有些不伶俐。一个儿待惜花春起蚤。一个儿待爱月夜眠迟。
赚煞
作者：吴昌龄
朝代：元
体裁：曲

你道是不施些雨露恩。倒惹得花枝恨。俺怎肯坏了如来法身。这雪山中不比巫山梦断魂。那�有暮雨朝云。俺既是做僧人。命犯着寡宿孤辰。东坡云：咳。你个莽和尚。不争我牡丹成了这亲事呵。正末唱：你教那首座阇黎怎主婚。东坡云：那�有女家儿倒肯。男家儿不顺。正末唱：你道是女家儿倒肯。男家儿不顺。东坡云：小官舟中。花红羊酒都准备将来了。正末唱：学士你只索空赔羊酒。带云：请恕罪了也。唱：可兀的拜俺沙门下。
赚煞尾
作者：吴昌龄
朝代：元
体裁：曲

你若有十分的至诚心。我怕没九转丹相送。陈世英云：小生来年八月十五日。专候仙子来也。正旦唱：到来年又怕你八月中秋事冗。陈世英云：既蒙仙子相许。小生怎敢负了此心。但仙子虽同织女。小生非比牵牛。怎么也要一年一会。做这般老远的期约也。正旦唱：那七夕会牛女佳期你可也休卖弄。陈世英云：仙子若果有心于小生。便不到的来年。怕甚么那。正旦唱：我则怕六丁神告与天蓬。陈世英云：那六丁总是天上神位。料仙子也不怕他。正旦唱：更怕的是五更钟。催别匆匆。只落的四眼相看泪珠涌。陈世英云：仙子。您直恁般慌速。便再停止一会儿也好。正旦唱：兀的不三星在东。陈世英云：仙子此一去。休忘了今宵欢会也。正旦唱：正照着俺二人情重。一般潇洒月明中同二旦下。
醉中天
作者：吴昌龄
朝代：元
体裁：曲

六印掌元戎。七纵显英雄。向八座�气昂昂列上公。稳请受着九重天雨露恩和宠。也不枉了十年间苦功。到今朝享用。是必休忘了我这报前程仙女淳风。
醉中天
作者：吴昌龄
朝代：元
体裁：曲

既然要叙旧开佳酝。怎还说持戒断腥荤。�的个烂醉春风老瓦盆。见学士和佛印。你本是同堂故人。须不比十方檀信。俺只索倒赔些狗彘鸡豚。
醉太平·这些时春寒绣ブ，月暗重门，梨花暮雨近黄昏，把香衾自温。金
作者：吴昌龄
朝代：元

杯不洗心头闷，青鸾不寄云边信，玉容不见意中人。
空教人害损。
醉扶归
作者：吴昌龄
朝代：元
体裁：曲

俺和他一去蕊珠宫。同戏百花丛。报与你个二月春雷鱼化龙饮了那三杯御酒珍珠瓮。四下�旌旄簇拥。准备着五花骢缓向天街鞚。
采茶歌
作者：吴昌龄
朝代：元
体裁：曲

你若是肯依随。不羞耻。我比你先争十载上天迟。云：行者。将耳过来。做耳嘱科唱：你和他共枕同眠成连理。蚤是得些滋味休要着痴迷下。
采茶歌
作者：吴昌龄
朝代：元
体裁：曲

想的你意儿痴。望的你眼儿疲。只待五言诗作上天梯。但得个一夕鸳鸯配成对。那�也还记十年身到凤凰池。
金盏儿
作者：吴昌龄
朝代：元
体裁：曲

为学士受皇恩。因此上重贤臣。他要足下两个閒谈论。他不合高烧银烛倒金樽。他不合殷勤出侍女。他不合夤夜款佳宾。他不合隔帘听语笑。带云：常言道责人则明。恕己则昏。学士大人。唱：你也不合灯下觑他那佳人。
金盏儿
作者：吴昌龄
朝代：元
体裁：曲

你教我惜芳春。罢经文。把一生功案都休论。东坡云：就是小官为媒。正末唱：笑你个东坡学士做媒人。东坡云：我能坏你十座寺。你休阻我一门亲。正末唱：你道是能坏我十座寺。休阻您一门亲。我也曾万花丛�过。争奈我一叶不沾身。
金盏儿
作者：吴昌龄
朝代：元
体裁：曲

你道是可惜他落风尘。系红裙。端的个十分体态能聪俊。东坡云：有那等惜花人见了。无不爱他。正末唱：有那等惜花人见了怎不消魂。东坡云：真个是天香出众。国色超群。正末唱：真个是天香偏出众。国色独超群。可知道教坊为第一。花内牡丹尊。
金盏儿
作者：吴昌龄
朝代：元
体裁：曲

我本待鸾凤配雌雄。你只想雕鹗起秋风。怎知我月中丹桂非凡种。陈世英云：念小生凡胎浊体。怎敢和仙子陪奉。你只说小生来年应举。果是如何。正旦唱：你问我来年春动有甚吉和凶。则你那文章千卷富。陈世英云：便有了文章。也要命运哩。正旦唱：怕不的命运一时通。陈世英云：若得如此。小生早则喜也。正旦唱：秀才我道你来年登虎榜。总不如今夜抱蟾宫。
随煞·想当日一宵欢会成秦晋，翻做了千里关山劳梦魂。漏永更长烛影昏，
作者：吴昌龄
朝代：元

柳暗花遮曙色分。
酒酽花浓锦帐新，倚玉偎红翠被温。
有一日重会菱花镜里人，将我这受过凄凉正了本。
隔尾
作者：吴昌龄
朝代：元
体裁：曲

我贫僧呵半生养拙无人识。你一举成名天下知。这的是名利与清闲各滋味。东坡云：你这出家的怎生。正末唱：俺躲人间是非。东坡云：俺为官的怎生。正末唱：您请皇家富贵。带云：好便好。则为一首满庭芳。贬上黄州。也怪不着。唱：兀的是那才调清高落来得。
雁儿落
作者：吴昌龄
朝代：元
体裁：曲

想当日被计罗星缠作灾。多感的娄金宿将咱解。这都是陈秀才能见怜。因此上俺桂花仙思酬待。
风入松
作者：吴昌龄
朝代：元
体裁：曲

你道是离花街柳陌不为娼。旦儿云：一心待弃贱要从良。正末唱：你一心待弃贱要从良。旦儿云：输情改嫁你个山和尚。正末唱：输情愿改嫁这山和尚。兀的不是那画堂中别样风光。你明明的把禅机问答。怎知俺闇闇的把春色包藏。
骂玉郎
作者：吴昌龄
朝代：元
体裁：曲

则被这东坡学士相调戏。可着我满寺�告他谁。我如今修心养性在庐山内。怎生瞒过了子瞻。赚上了牡丹。却教谁人来替。
骂玉郎
作者：吴昌龄
朝代：元
体裁：曲

莫不是崔莺莺害了你这张君瑞。只指望西厢下暗偷期。把镜中花生扭做蟾宫桂。现如今你瘦岩岩病怎支。他虚飘飘去不归。知甚日重欢会。
鲍老儿
作者：吴昌龄
朝代：元
体裁：曲

风光好题成绝妙词。都则为月殿�霓裳事。端的这雪月风花四件儿。是那个偏无瑕玼桃花云：只被你连累杀我也。正旦云：是我带累你来。唱：我可也从头识破。都将付与。冷笑孜孜。却不道一般儿根生土长。开花结子。带叶连枝。
鸳鸯煞尾
作者：吴昌龄
朝代：元
体裁：曲

从今后识破了人相我相众生相。生况死况别离况。永谢繁华。甘守凄凉。唱道是即色即空。无遮无障。笑杀东坡也忏悔春心荡。枉自有盖世文章。还向我佛印禅师听一会讲。
鹊踏枝
作者：吴昌龄
朝代：元
体裁：曲

则见他不惺憽。假朦胧。却待要拄眼睁睛。觅迹寻踪。莫非他锦阵花营。不曾厮共。险教咱风月无功。
黄钟尾
作者：吴昌龄
朝代：元
体裁：曲

我劝你好将息这不存不济千金体。再休想那无影无形百媚姿。自去年到今日。曾有甚为盟记。只管�苦思忆。直等得佛出世。可不的乾着你。这相思无尽极。倒不如早收拾。将一段云雨幽期。都付与高唐梦儿�下。
黄钟尾
作者：吴昌龄
朝代：元
体裁：曲

那学士呵你才高世上谁堪比。我教你直睡到人间总不知。柳也只要你迎过客送行人。开青眼展黛眉。伴陶潜的见识。竹也只要你摇龙头摆凤尾。敲翠节弄清音。引王猷的兴味。桃也只要你烘晓日渲朝霞。飘红雨笑东风。赚刘晨的旖旎。梅也只要你散冰魂呈素魄。欺冻雪傲严霜。腻何郎的妩媚。不许你扑剌剌惊破他一枕晨鸡。只要你四人呵美甘甘迷着他南柯梦儿�下。
三月七日
作者：吴景奎
朝代：元

松风谡谡响中唐，檐影微微下短墙。新竹才添十二个，清诗遗却两三行。流莺乳燕浑无语，野草幽花各自香。妙意难言成散逸，此身如客独苍茫。
中秋
作者：吴景奎
朝代：元

风露平分洗太清，团团顾兔又东生。一年独爱今宵好，万里同看此夕晴。大地山河由仰照，中天星斗只微明。霓裳翻作人间曲，得似箫韶奏九成。
中秋二首
作者：吴景奎
朝代：元

秋气萧条一半过，西风满眼奈愁何。登楼见月忽长啸，看剑引杯成醉歌。菽粟岂能如水火，甲兵谁为洗天河。苍生正堕颠崖里，弦管堂深列翠蛾。去岁今宵醉似泥，今年对月独眠迟。人间共挹金波爽，天上谁将玉笛吹。黄道星辰环北极，青冥风露洗南陲。银桥试问乘鸾女，仙桂谁攀第一枝。
中秋二首·其一
作者：吴景奎
朝代：元

秋气萧条一半过，西风满眼奈愁何。登楼见月忽长啸，看剑引杯成醉歌。菽粟岂能如水火，甲兵谁为洗天河。苍生正堕颠崖里，弦管堂深列翠蛾。
中秋二首·其二
作者：吴景奎
朝代：元

去岁今宵醉似泥，今年对月独眠迟。人间共挹金波爽，天上谁将玉笛吹。黄道星辰环北极，青冥风露洗南陲。银桥试问乘鸾女，仙桂谁攀第一枝。
中秋对月
作者：吴景奎
朝代：元

素娥游宴清虚府，手摘蟾花啖寒兔。琼楼高处作中秋，净洗银盘浥风露。此时令我忆去年，山中桂影浮觥船。今年却来江海上，美人千里同婵娟。世间忧乐知多少，天地无穷月长好。明年踪迹何处看，此夜阴晴亦难保。
五十自讼示同志
作者：吴景奎
朝代：元

嗟我行年今五十，鬓毛半染秋霜白。方知四十九年非，追数生平竟何益。少年懒惰废经史，明时进取无谋画。临财不解竞锥刀，饱食安知勤稼穑。故园已荒松菊径，索居却占渔樵席。陆沉井里等樗散，宾饯羲娥驶驹隙。齿牙摇落筋力疲，两目生花眩朱碧。母年七帙馀四龄，饮食康强喜愉怿。大儿无成小儿幼，有弟相望念离隔。弱孙绕膝不识愁，弄笔摊书恣狼藉。不如意事十八九，俯仰兴怀百忧积。敢随佻巧人共嗤，自信修姱心不易。使予浸假嗜酣酗，好勇斗狠从博弈。岂如用拙乐贱贫，清苦宁辞食冰蘖。牛衣不暖泣中夜，犊鼻凄凉徒四壁。丈夫未遇亦如此，顾我何为叹纬繣。已将穷达付天公，啸歌起视沧溟窄。方今忽忽岁遒尽，黄落山林见松柏。揆余初度安足论，母恩未报嗟穷厄。醉来聊以写我忧，返锁衡门谢宾客。
代呻吟绝句二首
作者：吴景奎
朝代：元

茅屋蛛丝日日新，乱黏须发惹衣巾。障空错综添经纬，不遣飞虫打著人。芦花方褥竹方床，葛帐含风薤簟凉。夜半起来山月白，满天清露洒衣裳。
代呻吟绝句二首·其一
作者：吴景奎
朝代：元

茅屋蛛丝日日新，乱黏须发惹衣巾。障空错综添经纬，不遣飞虫打著人。
代呻吟绝句二首·其二
作者：吴景奎
朝代：元

芦花方褥竹方床，葛帐含风薤簟凉。夜半起来山月白，满天清露洒衣裳。
代呻吟绝句十首
作者：吴景奎
朝代：元

一室无心事扫除，蓬蒿没膝绕吾庐。何人解有陈蕃志，过客休疑仲蔚居。支离野老畏炎蒸，露坐三更倦不胜。何物能消清夜渴，迎风谁致玉壶冰。委巷全无长者车，脱巾散发掩残书。多缘示病耽慵懒，客至从嗔礼法疏。莫年长是惜离群，空谷跫音亦喜闻。天末倚风回白首，濛濛时雨霭停云。鬓丝冉冉飏茶烟，药裹关心手自煎。祸福从来相倚伏，灵氛何必事建篿。辛夷始花人问疾，菡萏已秋犹养疴。投老栖迟有如此，一年强半病中过。囊底虽存大药资，民忧钞法阻艰时。伯休不二今安在，市价从他或倍蓰。脩竹泠泠石磴寒，青松落落露云端。此中昔我专游钓，病里长思倚杖看。
代呻吟绝句十首·其一
作者：吴景奎
朝代：元

一室无心事扫除，蓬蒿没膝绕吾庐。何人解有陈蕃志，过客休疑仲蔚居。
代呻吟绝句十首·其七
作者：吴景奎
朝代：元

鬓丝冉冉飏茶烟，药裹关心手自煎。祸福从来相倚伏，灵氛何必事建篿。
代呻吟绝句十首·其九
作者：吴景奎
朝代：元

囊底虽存大药资，民忧钞法阻艰时。伯休不二今安在，市价从他或倍蓰。
代呻吟绝句十首·其五
作者：吴景奎
朝代：元

委巷全无长者车，脱巾散发掩残书。多缘示病耽慵懒，客至从嗔礼法疏。
代呻吟绝句十首·其八
作者：吴景奎
朝代：元

辛夷始花人问疾，菡萏已秋犹养疴。投老栖迟有如此，一年强半病中过。
代呻吟绝句十首·其六
作者：吴景奎
朝代：元

莫年长是惜离群，空谷跫音亦喜闻。天末倚风回白首，濛濛时雨霭停云。
代呻吟绝句十首·其十
作者：吴景奎
朝代：元

脩竹泠泠石磴寒，青松落落露云端。此中昔我专游钓，病里长思倚杖看。
代呻吟绝句十首·其四
作者：吴景奎
朝代：元

支离野老畏炎蒸，露坐三更倦不胜。何物能消清夜渴，迎风谁致玉壶冰。
偶成
作者：吴景奎
朝代：元

挟才胜德世所薄，宁我负人天可欺。士之言行苟如此，圣经贤传将奚为。
六朝遗迹
作者：吴景奎
朝代：元

望中紫气已苍凉，六代遗基付夕阳。钟阜插天犹虎踞，虞渊浴日见龙翔。楼船铁锁江城在，玉树金莲野草荒。一自王师来饮马，乌台百尺凛风霜。
再和
作者：吴景奎
朝代：元

幽怀耿耿托诗鸣，风叶萧萧亦有声。濠上观鱼知我乐，门前罗雀见交情。从教白发三千丈，休探灵蓍五十茎。自卜此身甘老拙，且将书帙了馀生。一幅吟笺写八分，风神萧远过羊欣。兰苕翡翠偏怜我，锦绣琅玕莫报君。江上草堂连野竹，山幽桂树倚秋云。高情自得沧洲趣，欸乃渔歌隔岸闻。万里青冥一鹗秋，山川应待子长游。莫惊素发催垂领，早见朱衣暗点头。锦带吴钩心独壮，牙签玉轴志先酬。师门藉藉高风在，立雪英才旧姓游。飞蓬落镜已皤然，坐览陈编阅岁年。五斗折腰陶靖节，一经教子汉韦贤。荷锄不识黄金贵，睨柱能归白璧全。慨想前脩有如此，我生堪愧复堪怜。
再和·其一
作者：吴景奎
朝代：元

幽怀耿耿托诗鸣，风叶萧萧亦有声。濠上观鱼知我乐，门前罗雀见交情。从教白发三千丈，休探灵蓍五十茎。自卜此身甘老拙，且将书帙了馀生。
再和·其三
作者：吴景奎
朝代：元

万里青冥一鹗秋，山川应待子长游。莫惊素发催垂领，早见朱衣暗点头。锦带吴钩心独壮，牙签玉轴志先酬。师门藉藉高风在，立雪英才旧姓游。
再和·其二
作者：吴景奎
朝代：元

一幅吟笺写八分，风神萧远过羊欣。兰苕翡翠偏怜我，锦绣琅玕莫报君。江上草堂连野竹，山幽桂树倚秋云。高情自得沧洲趣，欸乃渔歌隔岸闻。
再和·其四
作者：吴景奎
朝代：元

飞蓬落镜已皤然，坐览陈编阅岁年。五斗折腰陶靖节，一经教子汉韦贤。荷锄不识黄金贵，睨柱能归白璧全。慨想前脩有如此，我生堪愧复堪怜。
写怀
作者：吴景奎
朝代：元

亭馆烟花暗结愁，故人靡靡付东流。臂能化弹因求炙，剑已沈渊尚刻舟。投辖待垂公子钓，敝裘应笑长卿游。移书为谢林间鹤，孤负西风蕙帐秋。
凤凰台
作者：吴景奎
朝代：元

长啸西风上凤台，梵宫相倚碧崔嵬。紫髯布政三分后，綵翿呈祥两度来。潮打石城吴月上，山连淮甸楚云开。金銮殿上骑鲸客，醉墨淋漓落酒杯。
勉童良仲入京
作者：吴景奎
朝代：元

东华尘土扑征袍，鞍马驱驰不惮劳。虎豹天关瞻日月，鱼龙入海混风涛。千金台上英游盛，万岁山前王气高。圣主唐虞臣稷契，颂声端拟汉王褒。
同刘伯善赋觉慈寺玉壶冰泉
作者：吴景奎
朝代：元

古寺寒泉霜雪冷，一泓澄碧绝埃氛。琼浆自注冰壶满，石眼疑从玉井分。夜落天光常浸月，晓腾秋气欲成云。水符乞与山僧调，供给茶铛日与君。
同刘学录登台州古城
作者：吴景奎
朝代：元

逆旅论心出肺肝，酌君斗酒尽君欢。两峰海月生残夜，万壑风烟入莫寒。草木近从霜后落，江山须待雪中看。荒城试豁登临眼，苍隼摩空振羽翰。
呈文叔兄
作者：吴景奎
朝代：元

平生知我无如子，奈此别离情思何。春水连天归雁尽，故山回首白云多。王门鼓瑟应难遇，宾馆无鱼直赋歌。为问吾宗老兄弟，近来潘鬓几分皤。
和洞霄宫丹泉酒韵
作者：吴景奎
朝代：元

戋戋碧窦出平冈，冷漱云根贮玉浆。掷米化丹沦石髓，酿泉为酒沁霞光。铜盘清露承天迥，金勺黄流灌地香。得似仙家风月好，手分麟脯引杯长。
和韵春日二首
作者：吴景奎
朝代：元

雨香云澹燕泥融，珂马如行罨画中。江上数峰浮暖翠，日边繁杏倚春红。莺花世界惟消酒，水榭帘栊易受风。陌上游人皆倒载，未须拍手笑山公。游丝舞蝶共徘徊，野马空濛拂面来。风雨一时成晚霁，园林何处不花开。江横罗带银鸥起，云想衣裳玉女裁。剩喜麻姑能送酒，只愁门外索空罍。
和韵春日二首·其一
作者：吴景奎
朝代：元

雨香云澹燕泥融，珂马如行罨画中。江上数峰浮暖翠，日边繁杏倚春红。莺花世界惟消酒，水榭帘栊易受风。陌上游人皆倒载，未须拍手笑山公。
和韵春日二首·其二
作者：吴景奎
朝代：元

游丝舞蝶共徘徊，野马空濛拂面来。风雨一时成晚霁，园林何处不花开。江横罗带银鸥起，云想衣裳玉女裁。剩喜麻姑能送酒，只愁门外索空罍。
和韵秋日述怀简李克明
作者：吴景奎
朝代：元

草木惊摇落，宾鸿度汉河。故山归梦远，明月客愁多。不复丁年壮，空悲《子夜歌》。倚阑看北斗，零露满烟莎。
和韵答杨生
作者：吴景奎
朝代：元

少年才力擅群雄，手掣长鲸碧海中。一鹗独飞天外碧，五云多在日边红。肩摩卢骆文章妙，笔落钟王翰墨工。千里相逢如旧识，明朝疋马又江东。
和韵赵敬德杂兴四首
作者：吴景奎
朝代：元

九皋时听鹤长鸣，林下幽栖远市声。明月凉天秋最好，幽花小树晚多情。云山发兴宜双屐，桃竹何人赠两茎。马足车尘名利客，蛇行蒲伏可怜生。秋至吟腰瘦几分，野情萧散意欣欣。幽怀自爱求三友，高咏何妨对五君。尊酒醉眠松下石，山人不寄岭头云。枕流净洗巢由耳，世事年来了不闻。连天芳草不胜秋，为报王孙已倦游。松菊故园山北面，渔樵别业水西头。英雄每被功名误，豪侠惟将意气酬。道术相忘贫亦乐，养真衡宇足优游。客怀物意两翛然，故老相逢每问年。种菊已成霜下杰，脱巾时漉酒中贤。门无俗吏来相过，架有残书补未全。小立芳洲采兰杜，披纷萧艾正堪怜。
和韵赵敬德杂兴四首·其一
作者：吴景奎
朝代：元

九皋时听鹤长鸣，林下幽栖远市声。明月凉天秋最好，幽花小树晚多情。云山发兴宜双屐，桃竹何人赠两茎。马足车尘名利客，蛇行蒲伏可怜生。
和韵赵敬德杂兴四首·其三
作者：吴景奎
朝代：元

连天芳草不胜秋，为报王孙已倦游。松菊故园山北面，渔樵别业水西头。英雄每被功名误，豪侠惟将意气酬。道术相忘贫亦乐，养真衡宇足优游。
和韵赵敬德杂兴四首·其二
作者：吴景奎
朝代：元

秋至吟腰瘦几分，野情萧散意欣欣。幽怀自爱求三友，高咏何妨对五君。尊酒醉眠松下石，山人不寄岭头云。枕流净洗巢由耳，世事年来了不闻。
和韵赵敬德杂兴四首·其四
作者：吴景奎
朝代：元

客怀物意两翛然，故老相逢每问年。种菊已成霜下杰，脱巾时漉酒中贤。门无俗吏来相过，架有残书补未全。小立芳洲采兰杜，披纷萧艾正堪怜。
哭郑伯容
作者：吴景奎
朝代：元

钱唐十载客凄凉，病入丹丘蝶梦长。沧海归魂依骨肉，皇天老眼忌文章。春晖早与萱花殒，书种谁传带草香。白发若翁肠欲断，束棺归葬郑公乡。
唐多令·雪
作者：吴景奎
朝代：元

春近柳依依。天台客未归。任东阳、减却腰围。手撚梅花吟未了，惊眼底、雪花飞。相对两忘机。青山陡觉非。想鹅池、夜令难违。谁道子猷豪富甚，银箬笠、玉蓑衣。
喜怯烈失监州重建东峰亭
作者：吴景奎
朝代：元

东峰亭废江山在，故址谁将枳棘开。作记名高龙虎榜，监州声重凤凰台。烟云竹树丹青笔，风月轩窗紫翠堆。稚耋讴歌禽鸟乐，朱轓时引画熊来。
喜闻太傅右丞相出师平寇
作者：吴景奎
朝代：元

诏书飞下紫微天，太傅仍兼将相权。入总夔龙陪帝舜，出为叔虎佐周宣。西北旌旗腾杀气，东南海岳静烽烟。功高带砺归朝日，圣主垂衣亿万年。
喻鸠
作者：吴景奎
朝代：元

东村五亩园，荒秽久不治。荷锄种豆苗，爱此膏土肥。森然已甲坼，保之若婴儿。群鸠竞拂羽，俯啄思无遗。傍麾虽稍却，投閒复在兹。一啄不汝惜，再啄苗已稀。剜我心上肉，充汝肠中饥。汝饥诚可怜，矰？那忍施。桑林正沃若，桑椹方垂垂。椹熟可醉饱，林深无危机。恩怨从此释，斯园勿重窥。鸠鸣对心臆，群然亦高飞。
喻鸠
作者：吴景奎
朝代：元
体裁：古风

东村五亩园，荒秽久不治。荷锄种豆苗，爱此膏土肥。森然已甲坼，保之若婴儿。群鸠竞拂羽，俯啄思无遗。傍麾虽稍却，投閒复在兹。一啄不汝惜，再啄苗已稀。剜我心上肉，充汝肠中饥。汝饥诚可怜，矰�那忍施。桑林正沃若，桑椹方垂垂。椹熟可醉饱，林深无危机。恩怨从此释，斯园勿重窥。鸠鸣对心臆，群然亦高飞。
四月二日二首
作者：吴景奎
朝代：元

衰晚闻边警，苍黄欲断魂。徵兵防列郡，带甲满中原。老去身多病，忧来眼倍昏。此邦犹乐土，吾得守柴门。抚景悲凉甚，临风感慨多。荆舒屯虎旅，沧海起鲸波。世事遽如许，吾生奈老何。愁怀翻倒极，对酒不成歌。
四月二日二首·其一
作者：吴景奎
朝代：元

衰晚闻边警，苍黄欲断魂。徵兵防列郡，带甲满中原。老去身多病，忧来眼倍昏。此邦犹乐土，吾得守柴门。
四月二日二首·其二
作者：吴景奎
朝代：元

抚景悲凉甚，临风感慨多。荆舒屯虎旅，沧海起鲸波。世事遽如许，吾生奈老何。愁怀翻倒极，对酒不成歌。
垂老有怀叶景翰范景先胡仲申
作者：吴景奎
朝代：元

垂老行歌独隐沦，索居长是念离群。也知月色秋来好，只怪鸡声夜不闻。满鬓风沙时暧暧，侧身天地思纷纷。故人相望隔秋水，几度凭高对暮云。
垂虹桥
作者：吴景奎
朝代：元

桥压吴江七十洪，行人如在水晶宫。月明鹊翼横银浦，雨霁鲸波落彩虹。西望太湖秋气白，东迎初日海霞红。祖龙纵不明年死，鞭石安能有此功。
夏夜山中偶成
作者：吴景奎
朝代：元

山气空濛暑气收，南箕落落月如钩。松涛忽卷三更雨，林籁俄惊六月秋。破瓮从他中夜舞，敝裘怜我少年游。夜来起坐空长叹，生不成名已白头。
夜坐感怀
作者：吴景奎
朝代：元

柳影参差月转廊，酒醒无奈意劻勷。镜中白发垂垂老，枕上清宵细细长。旧事已随流水去，衰怀那复少年狂。玄花乱落看书眼，孤负韩檠一尺光。
夜宿叶孟咨书楼
作者：吴景奎
朝代：元

小楼萧爽俯平川，市井收声暮景悬。云影消沈山外雨，月华浮动水中天。船舷暝戛层檐底，更漏时传客枕边。溪友几番留我宿，清谈终夕不成眠。
夜雪
作者：吴景奎
朝代：元

天低野阔冻云同，脉脉绥绥向晚空。窗影渐明疑近晓，竹声频折怪无风。
大江东去·寿恽东阳丁亥正月十三日生推命者丙戌算因戏及之
作者：吴景奎
朝代：元

东阳老子，问天公、乞得两番六十。初度孟陬春未到，却算去年丙戌。火树银花，先开三夜，照耀维摩室。祇园树下，争看无量寿佛。人道双岘峰头，乾坤清气，钟此弥天释。挂锡丛林三十载，玉检芝泥犹湿。岭上白云，尽堪怡悦，恐被风吹出。法身强健，摩挲时问铜狄。
奉呈刘御史
作者：吴景奎
朝代：元

紫薇花下演丝纶，又向江南擢谏臣。家世旧传真御史，典刑今有老成人。校书天禄青藜在，落笔兰亭茧纸新。一寸寒荄犹未绿，愿从桃李得阳春。
奉简吴浚仲避地紫岩山
作者：吴景奎
朝代：元

镜中华发不胜簪，歌咏周南治世音。老骥谩怀千里志，隙驹空负百年心。传声烽火犹虚远，遁迹山林竟密深。多谢故人怜寂寞，可堪庄舄独哀吟。
奉谢恽东阳见贶白葛水源茶百丈诸石刻墨本二首
作者：吴景奎
朝代：元

三年飞锡过江西，欲折芳馨寄所思。五色云台怀旧隐，九重天诏刻清规。归帆高拂滕王阁，行李兼收孺子碑。一笑相逢惊久别，草堂深处话襟期。云衲来归未祓尘，尺书落手见情真。三峰庵下看明月，百丈山中忆故人。白葛含风升缕密，绿花瀹雪水源新。摩挲石刻成三绝，相送茅檐一笑春。
奉谢恽东阳见贶白葛水源茶百丈诸石刻墨本二首·其一
作者：吴景奎
朝代：元

三年飞锡过江西，欲折芳馨寄所思。五色云台怀旧隐，九重天诏刻清规。归帆高拂滕王阁，行李兼收孺子碑。一笑相逢惊久别，草堂深处话襟期。
奉谢恽东阳见贶白葛水源茶百丈诸石刻墨本二首·其二
作者：吴景奎
朝代：元

云衲来归未祓尘，尺书落手见情真。三峰庵下看明月，百丈山中忆故人。白葛含风升缕密，绿花瀹雪水源新。摩挲石刻成三绝，相送茅檐一笑春。
奉送江省都事纳文郁除湖广
作者：吴景奎
朝代：元

蟾府秋花满袖香，盱眙遗爱在甘棠。紫薇幕下除书至，黄鹤矶头驿骑忙。风静瘴云消岭海，雨新春水满潇湘。庾公明月苏公柳，两地高情属省郎。
奉送浙江省危宰郎中除湖广
作者：吴景奎
朝代：元

毗赞仪曹觐九关，南从宰属缀鹓班。庾楼月上偕僚佐，郎省星移镇獠蛮。叶落洞庭秋雨后，书来吴会莫云间。阴阴官柳相迎送，天骥催归十二闲。
姑苏台
作者：吴景奎
朝代：元

乌喙难忘石室囚，苧萝西子入长洲。鸱夷若裹奸臣去，麋鹿安能此地游。落月当门悬目恨，远山颦黛捧心愁。后人俯仰悲陈迹，独倚阑干对虎丘。
存殁
作者：吴景奎
朝代：元

交游半存殁，搔首独踟躇。季札千金剑，刘公一纸书。苏门绝清啸，圆泽悟真如。自笑山中客，尘缘未破除。
宿存存庵
作者：吴景奎
朝代：元

林下道人何处去，老君观里礼星坛。佩环遥候青牛过，台殿惟留白鹤看。一榻松云容我宿，半岩风气逼衣寒。五更马足车尘动，得卧山中梦寐安。
宿存存庵闻文叔兄有会晤之期
作者：吴景奎
朝代：元

玄真道士留余宿，报道君来八月初。会面犹如千里隔，别怀动是一年馀。喜闻筋力加强健，每遣儿孙问起居。老境逼人能几见，碧天空阔雁行疏。
寄吴孟思
作者：吴景奎
朝代：元

我忆钱唐吴孟思，三年不见近何如。半生白眼看俗士，一代清名工籀书。江上风尘何澒洞，天边鸿雁亦萧疏。多君早结筹山屋，自树衡茅赋卜居。
寄唐公弼
作者：吴景奎
朝代：元

十年落魄西湖上，舞榭歌台烂熳游。爱客酒翻鹦鹉盏，采花香满鹔鹴裘。戚联尽是千金子，谈笑还轻万户侯。一段风流成白发，银床冰簟不胜秋。
寄徐景傅
作者：吴景奎
朝代：元

我识徐公百不忧，也应怜我赋登楼。故人动是三年别，独客还惊一雁秋。旧雨凄凉烟水阔，停云晻霭夕阳愁。吟边若问湖山兴，翠影红香袭綵舟。
寄括苍刘学录
作者：吴景奎
朝代：元

我昔天台碧海东，识君豪气似元龙。醉扶太乙青藜杖，啸倚皇华帢帻峰。桂树小山怀旧隐，桃花流水记遗踪。思君不见空回首，知在苍云第几重。
寄江君逸
作者：吴景奎
朝代：元

斗酒相逢尽醉休，几回清梦忆同游。江河牢落知心晚，天地凄凉满眼秋。客有常何能具草，谁怜王粲独登楼。思君不见空回首，日落天寒揽敝裘。
寄江贯之
作者：吴景奎
朝代：元

素业年来付子孙，乾坤著此一闲身。遥知独酌西窗下，曾倚东风念远人。
寄洞霄宫史玄圃真人
作者：吴景奎
朝代：元

九锁灵宫隔翠霞，至人来往驾飞车。县知天上神仙宅，只在山中宰相家。石鼎夜浮丹井月，瑶坛春暖碧桃花。我来不奈尘心渴，愿赐琼田五色瓜。
寄潘彦实
作者：吴景奎
朝代：元

自是潘郎奕世孙，贪泉一酌别为源。若翁视我犹诸弟，举族惟君念本根。况有诗书敦宿好，每将瓜瓞细同论。相逢且尽登高兴，剩采黄花汎绿尊。
寄琳上人
作者：吴景奎
朝代：元

满山红叶雁来初，好是维摩示病馀。踼倒净瓶谁问话，踏穿门限客求书。雨花散漫沾荆树，云衲斓斑映板舆。我识东阳老仙伯，为烦问讯近何如。
寄舍弟绮
作者：吴景奎
朝代：元

溪上杨花扑酒旗，别来犹记醉歌时。故山笑我生华发，诸弟唯君最白眉。风雨夜床怀旧梦，池塘春草入新诗。自怜漂泊成何事，折取芳馨寄所思。
寄苏伯夔
作者：吴景奎
朝代：元

自笑今吾即故吾，烦君问讯近何如？冯唐易老双蓬鬓，殷浩难投一纸书。天北风高鹏翼健，江南水阔雁音疏。他时若遇王摩诘，肯道南山有敝庐。
寄钱良贵
作者：吴景奎
朝代：元

桑梓连阴十里馀，三年不见意何如。他乡对月嗟离索，故友怜君问起居。归去山家新酒熟，向来林馆小窗虚。高堂老母头如雪，莫惜频频斫鲙鱼。
寄题卫立本具庆堂
作者：吴景奎
朝代：元

日永南陵栋宇深，涿河绕屋树阴阴。二仪覆焘生成德，百岁期颐孝友心。戏綵自供堂上水，击鲜无藉橐中金。汉家旧赐麟符在，奕叶蝉联直到今。
寄题天台杨道士素轩
作者：吴景奎
朝代：元

梨云漠漠护幽扃，宴坐冥观内景清。风露洗秋生灏白，雪霜惊晓眩空明。琼楼奏乐霓裳冷，缑岭吹笙鹤羽轻。窗户玲珑人寂寂，碧桃花下步虚声。
寒食
作者：吴景奎
朝代：元

二月阑珊逢百五，疾风甚雨思翛然。青春白发愁千种，柳絮梨花又一年。想像汉宫传蜡烛，幽忧楚泽起烽烟。崇碑多取泉台石，麦饭无从洒墓田。
寒食
作者：吴景奎
朝代：元

白雪毵毵鬓影斜，风光流转任年华。杯行不惜斟蓝尾，春事如今到楝花。车马羽毛分战士，园林钟鼓是谁家？侧身北望空回首，愁绝吾生未有涯。
寒食二首
作者：吴景奎
朝代：元

寒食今逢二月天，士甘焚死竟谁怜？年来遗逸争求聘，乞赐新条莫禁烟。故苑烟绵野草花，废陵无树著栖鸦。宫中传烛人如梦，留得东风御柳斜。
寒食二首·其一
作者：吴景奎
朝代：元

寒食今逢二月天，士甘焚死竟谁怜？年来遗逸争求聘，乞赐新条莫禁烟。
寒食二首·其二
作者：吴景奎
朝代：元

故苑烟绵野草花，废陵无树著栖鸦。宫中传烛人如梦，留得东风御柳斜。
寓钱唐寄呈元礼叔父
作者：吴景奎
朝代：元

游子辞家负薜萝，故园春物近如何。他山杜宇客怀恶，清夜竹林归梦多。荃蕙化茅成楚怨，布衣扣角起商歌。遥知病后无情思，莫遣愁添两鬓皤。
寿开元宫王眉叟真人
作者：吴景奎
朝代：元

紫诰银章下浙江，群仙遥引散花幢。锦云缭绕开丹室，珠树玲珑见碧窗。弄月吹笙秋鹤只，朝天飞舄晓凫双。朝来阿母蟠桃熟，丞相堂前醉玉缸。
山中访唐隐居三首
作者：吴景奎
朝代：元

雨后春山宜散策，藤梢石角路低回。云为苍狗随风去，水作青龙绕涧来。短屐有时成独往，幽花无数为谁开。老翁烧竹烹新茗，不饮何烦荐酒杯。我爱春山多胜事，与君竟日不能回。云生叠嶂层层见，风送飞花冉冉来。灌木时闻幽鸟转，柴门多为故人开。蕨拳笋角供清酌，石上洼尊不用杯。竹屿先生吟啸处，长松绕屋水萦回。山人采药烟中语，仙客吹箫月下来。琪树碧桃窗户静，琼枝翠壁画图开。分明似入天台路，安得胡麻饭一杯。
山中访唐隐居三首·其一
作者：吴景奎
朝代：元

雨后春山宜散策，藤梢石角路低回。云为苍狗随风去，水作青龙绕涧来。短屐有时成独往，幽花无数为谁开。老翁烧竹烹新茗，不饮何烦荐酒杯。
山中访唐隐居三首·其三
作者：吴景奎
朝代：元

竹屿先生吟啸处，长松绕屋水萦回。山人采药烟中语，仙客吹箫月下来。琪树碧桃窗户静，琼枝翠壁画图开。分明似入天台路，安得胡麻饭一杯。
山中访唐隐居三首·其二
作者：吴景奎
朝代：元

我爱春山多胜事，与君竟日不能回。云生叠嶂层层见，风送飞花冉冉来。灌木时闻幽鸟转，柴门多为故人开。蕨拳笋角供清酌，石上洼尊不用杯。
山水小景
作者：吴景奎
朝代：元

秋满西山爽气多，山人帷箔卷烟萝。清溪只在云林外，夜半月明闻棹歌。
岁暮归自钱唐宿玄真道院
作者：吴景奎
朝代：元

吴会江山已厌看，梦随猿鹤共清欢。海风不借归帆便，雨雪偏于行路难。日暮扣门林屋静，天寒劝我酒杯乾。还家恰恰当除夜，好办椒花颂履端。
席上即事
作者：吴景奎
朝代：元

华筵秩秩宴清宵，拊掌歌呼饮兴饶。骂坐灌夫元不屈，绝缨楚客去难招。绿珠娇小仍吹笛，碧玉殷勤且合箫。待得月斜人散后，一杯花露酒初消。
庚寅四月廿八日椫旁成
作者：吴景奎
朝代：元

人生刚作百年期，三寸桐棺手自治。马革裹尸非我愿，桑蚕成茧是吾师。莫忧王叵逢碑堕，好唤刘伶荷锸随。谁道野夫为计早，乐夫天命复奚疑。
建德同知苍岩公以平寇升总管
作者：吴景奎
朝代：元

公子王孙领倅车，桐江秋月浸冰壶。奋身破贼自草檄，拜命专城分竹符。仁政涵濡真召杜，奇名髣髴是孙吴。功成早晚登枢要，添入麒麟阁上图。
归故居
作者：吴景奎
朝代：元

桂树团团屋角青，归来自觉惬幽情。邻翁共话桑麻长，稚子争言竹笋生。楼上看书无限好，山中伐木有馀清。短筇来往閒成趣，流水涓涓木向荣。
徐仙卿歌
作者：吴景奎
朝代：元

两仪肇分天地位，融海结山由至理。昆崙之墟西极高，天下群山从此始。川流百折皆朝宗，山气巃嵷腾苍龙。大为京都小郡邑，民物总总成提封。辨方相土传今昔，是亦阴阳家一术。自从管郭著遗书，后世纷纷相祖述。胎仙化作徐仙卿，黄冠野服芒鞋轻。千峰飞步揽空翠，佳气郁郁双瞳明。玉函玄经妙万化，王赖曾杨齐逸驾。道傍忽尔得牛眠，土与黄金即同价。雁凫银海长冥冥，珠襦玉匣非生荣。伯伦王孙埋与裸，三年石椁何由成。我思掩亲必有道，十载未成心悄悄。卿言只尺有佳城，水秀山明宜宅兆。徐卿目击而道存，涧溪培塿安足论。五湖四海浮日月，太山乔岳撑乾坤。赠君一緉登山屐，踏遍江南与江北。观光直上燕然山，日近蓬莱云五色。
得家书二首
作者：吴景奎
朝代：元

卧看平安字，移灯就枕衾。儿痴甘废学，母老最关心。山药来乡味，溪藤寄野吟。愁多翻不寐，归思在遥岑。病起家书至，频看坐夜分。弟兄传雁影，亲友散鸥群。尝稻应翻雪，栽松欲入云。故山归去日，嘉树定缤纷。
得家书二首·其一
作者：吴景奎
朝代：元

卧看平安字，移灯就枕衾。儿痴甘废学，母老最关心。山药来乡味，溪藤寄野吟。愁多翻不寐，归思在遥岑。
得家书二首·其二
作者：吴景奎
朝代：元

病起家书至，频看坐夜分。弟兄传雁影，亲友散鸥群。尝稻应翻雪，栽松欲入云。故山归去日，嘉树定缤纷。
御史登城南阅武亭
作者：吴景奎
朝代：元

玉帐分弓列虎貔，绣衣阅武又星驰。沙场惨澹旌旗动，城郭峥嵘鼓角悲。偃武修文当圣代，有征无战是王师。扫除天下烟尘息，淇上归来有健儿。